title: Vapaa-ajattelijain maailmanliitto

text: Vapaa-ajattelijaliike alkoi järjestäytyä kansallisella ja myöhemmin kansainvälisellä tasolla 1800-luvun jälkipuolella. Kehitys liittyi yhteiskunnan murrokseen ja tieteen kehityksen tulemiseen yhä laajemmin tunnetuksi. Darvinismi ja luonnontieteellinen materialismi saivat kannatusta. Uskonnon ja kirkon arvosteluun vaikuttivat myös sosialistiset aatteet. Uskonnon yhteiskunnallisten vaikutusten arvostelu levisi kaikkialla länsimaissa. Erityisen teräviä ilmenemismuotoja se sai työväenluokan piirissä etenkin alueilla, joilla katolisen kirkon valta oli voimakas. Liberalismin poliittisia ihanteita kannattavat vapaa-ajattelijat eivät kuitenkaan jakaneet sosialistikantaisten vapaa-ajattelijoiden kumouksellisuutta.


title: Vapaa-ajattelijain maailmanliitto

text: Kansallisella tasolla vapaa-ajattelijat järjestäytyivät ensin 1860-luvulla Englannissa. 1870-luvulla järjestäytyminen jatkui Yhdysvalloissa ja Saksassa. Manner-Euroopan maista vapaa-ajattelijat järjestäytyivät parhaiten Belgiassa. Sen voimaa edisti liberalistien ja sosialistien yhteinen taistelu katolista kirkkoa vastaan. Ranskassa vaikutti vahva tasavaltalainen vapaa-ajattelun perinne, mutta liikkeen voimaa heikensi jakautuminen liberalistiseen ja sosialistiseen siipeen. Kirkonvastainen perinne oli vahva myös Espanjassa ja Italiassa, mutta järjestäytyminen oli vähäistä.


title: Vapaa-ajattelijain maailmanliitto

text: Kansainvälinen vapaa-ajattelijaliitto perustettiin 1880 Brysselissä lähinnä belgialaisten ja brittiläisten vapaa-ajattelijoiden aloitteesta. Perustajat olivat D. M. Bennet Yhdysvalloista, Giovanni Bovio Italiasta, Charles Bradlaugh Englannista, Ludwig Büchner Saksasta, Ramon Chies Espanjasta, Wilhelm Liebknecht Saksasta, alankomaalaissyntyinen Jakob Moleschott Italiasta, César de Paepe Belgiasta, Charles Renouvier Ranskasta, Herbert Spencer Englannista ja Karl Vogt Sveitsistä. Säännöt hyväksyttiin Charles Bradlaugh'n johtamassa kokouksessa englantilaisten ja hollantilaisten osanottajien edustaman liberalistisen perinteen mukaisina. Myöhemmin liitto siirtyi ajamaan enemmän ranskalaisten, belgialaisten, espanjalaisten ja italialaisten johdolla sosialismin yhteiskunnallista ohjelmaa.


title: Vapaa-ajattelijain maailmanliitto

text: Liikkeen suuri hetki oli kirkon ja valtion ero Ranskassa 1905. Vuoden 1905 kongressi pidettiinkin Pariisissa. Vuosina 1913–20 kongresseja ei voitu pitää maailmansodan vuoksi.


title: Vapaa-ajattelijain maailmanliitto

text: Kun Benito Mussolini tuli valtaan Italiassa ja Adolf Hitler Saksassa, he lakkauttivat vapaa-ajattelijajärjestöt. Lähinnä keskieurooppalaiset sosiaalidemokraattiset vapaa-ajattelijaliitot perustivat 1931 kansainvälisen kattojärjestön Wienin internationaalin. Se ryhtyi määrätietoisesti etsimään yhteyttä ei-sosialistiseen Kansainväliseen vapaa-ajattelijaliittoon, joka tunnettiin myös Brysselin internationaalin nimellä. Liitot yhdistyivät vuoden 1932 alusta lähtien.


title: Vapaa-ajattelijain maailmanliitto

text: Kun kansallissosialistinen puolue nousivat valtaan Saksassa, muun muassa Espanjassa ja Ranskassa syntyi fasismin vastaisia yhteisrintamia. Vasemmistolaiset ja edistykselliset voimat pyrittiin saamaan yhteen. Kun monet kuuluisat taiteilijat ja kirjailijat liittyivät vasemmistolaisiin ryhmiin, kommunistien kansainvälinen Komintern asettui tukemaan yhteisrintamapyrkimyksiä. Komintern antoi 1935 jäsenpuolueilleen uudet ohjeet. Eri maiden vasemmistoradikaalien oli luotava kansanrintamiksi kutsuttuja yhteistyöjärjestöjä edistyksellisten demokraattien, sosiaalidemokraattien ja kommunistien kesken. Tunnuksina olivat taistelu fasismia ja sotaa vastaan. Näkyvimmin tämä taktiikka toimi Ranskassa. Juuri vapaa-ajattelijaliike pyrki Ranskassa terävöittämään kulttuuririntaman kirkonvastaista luonnetta kuitenkaan mainittavasti onnistumatta.


title: Vapaa-ajattelijain maailmanliitto

text: Kulttuuririntamataktiikka näkyi tavallaan myös kansainvälisessä vapaa-ajattelijaliikkeessä. Neuvostoliitossa oli vuonna 1925 perustettu Jumalattomien liitto, joka järjestäytyi vuonna 1929 Taistelevien jumalattomien liitoksi. Liitto pyrki solmimaan yhteyksiä keskieurooppalaisiin sosialistisiin vapaa-ajattelijapiireihin. Erityisesti Saksa oli mielenkiinnon kohteena. Neuvostokommunistit perustivat 1930 oman Proletaarisen vapaa-ajattelijoiden internationaalin. Järjestön päämaja sijoitettiin Berliiniin, jossa kommunistinen liike oli voimakas. Internationaali hakeutui Kansainvälisen vapaa-ajattelijaliiton yhteyteen niin, että yhdistyneet vapaa-ajattelijavoimat saattoivat pitää ensimmäisen yhteisen kansainvälisen kongressinsa Prahassa huhtikuussa 1936. Sen hallitsevat teemat olivat suuntautuneet fasismia ja sotaa vastaan.


title: Vapaa-ajattelijain maailmanliitto

text: Prahan kongressissa 1936 liitto antoi periaatejulistuksen:


title: Vapaa-ajattelijain maailmanliitto

text: Vuonna 1938 Lontoon kongressissa liiton nimi muutettiin Vapaa-ajattelijain maailmanliitoksi.


title: Vapaa-ajattelijain maailmanliitto

text: Toisen maailmansodan jälkeen liitto sai vuosien tauon jälkeen kootuksi rivinsä ja piti ensimmäisen sodanjälkeisen kongressinsa Lontoossa keväällä 1946. Sodan jälkeen liitto oli selvästi kallellaan työväenluokkaiseen ateismiin päin. Se ei kuitenkaan ollut liiton ainoa juonne, sillä esimerkiksi brittiläiset vapaa-ajattelijat pitivät Lontoon kongressissa näkyvästi esillä poliittisesti sitoutumatonta humanismia.


title: Vapaa-ajattelijain maailmanliitto

text: Syyskuun alussa 1946 Brysselissä kokoontunut Vapaa-ajattelijoiden kansainvälinen neuvosto hyväksyi liiton jäseneksi myös Suomessa 1945 perustetun Vapaa-ajattelijain liiton. Suomalaiset saivat yhden paikan myös toimeenpanevassa komiteassa. Liiton puheenjohtaja Kusti Kulo matkusti Brysseliin ja perillä hänestä tehtiin liiton toinen varapuheenjohtaja.


title: Vapaa-ajattelijain maailmanliitto

text: Vuoden 1949 kongressi pidettiin Roomassa. Liiton 33. kongressi pidettiin Brysselissä 1952 puheenjohtajanaan Bertrand Russell.


title: Vapaa-ajattelijain maailmanliitto

text: Liiton sääntöjen mukaan tavoitteena on edistää vapaa-ajattelua, joka järjestön mukaan perustuu tosiasioiden vapaalle tutkimukselle, vapaalle järjen käytölle, rauhanomaiselle ja rakentavalle ajattelulle ja totuuden etsinnälle. Vapaa-ajattelijat tukevat sekularismia ja demokratiaa sekä yhteiskunnallista edistystä ja vapautumista. Liitto on riippumaton poliittisista puolueista ja valtiollisista laitoksista.


title: Vapaa-ajattelijain maailmanliitto

text: Tavoitteissaan liitto vaatii kaikille yksilöille oikeutta elämään ja oikeudenmukaisuuteen, oikeutta ajatuksen ja omantunnon vapauteen sekä vapauteen elää vakaumuksensa mukaisesti niin kauan kuin se ei vahingoita muiden vapautta ja kunnioittaa toisten elämää ja arvokkuutta. Liiton mukaan vapaa-ajattelu ei tunnusta mitään uskonnollisia, poliittisia, yhteiskunnallisia tai kansallisia dogmeja. Vapaa-ajattelu vastustaa yksittäisten ihmisten ja ryhmien, poliittisten ja yhteiskunnallisten järjestelmien tai vakaumusten asettamista ylitse muiden ihmisten. Vapaa-ajattelijat tuomitsevat painostuksen yksilöitä ja yhteisöjä kohtaan. Vapaa-ajattelijat taistelevat vapauden ja demokratian, ihmiskunnan älyllisen, kulttuurisen ja moraalisen kehityksen sekä yksilöiden ja yhteiskuntien hyvinvoinnin ja rauhan puolesta.


title: Vapaa-ajattelijain maailmanliitto

text: Sääntöjensä mukaan liitto koostuu vapaa-ajattelijoiden järjestöistä ja yksittäisistä henkilöistä niissä maissa, joissa kansallista vapaa-ajattelijajärjestöä ei ole. Liiton kotipaikan määrää sen kansainvälinen neuvosto. Nykyisin kotipaikka on Pariisissa. Liittoa johtaa kansainvälinen neuvosto ja sen nimittämä hallitus. Neuvosto koostuu kansallisten järjestöjen nimittämistä valtuutetuista, joita on niiden jäsenmaksunsa maksaneiden jäsenten mukainen määrä. Tarvittaessa kansalliset järjestöt voivat nimittää edustajakseen toisen järjestön valtuutetun tai liiton hallituksen jäsenen. Kansainvälinen neuvosto kokoontuu vähintään kerran vuodessa. Sen toimikausi ulottuu kansainvälisestä kongressista toiseen, joita järjestetään pääsääntöisesti neljän vuoden välein. Kongressien julkilausumista äänestettäessä noudatetaan valtuutettujen yksinkertaista enemmistöä. Valtuutettujen äänien määrä määräytyy jäsenjärjestöjen jäsenmäärän mukaan. Yhdellä kansallisella järjestöllä voi olla korkeintaan kolmasosa kongressin äänistä. Maailmanliiton vuotuinen jäsenmaksu on nykyisin yksi euro jäsentä kohti.


title: Vapaa-ajattelijain maailmanliitto

text: 2000-luvulla liitto on kannanotoissaan arvostellut katolisen kirkon valtaa ja vastustanut sotaa. Liiton jäsenjärjestöjä ovat Deutscher Freidenker-Verband (Saksa), Freidenkerbund Österreichs (Itävalta), Association des Libres Penseurs de France (Ranska), Associazione Nazionale del Libero Pensiero ”Giordano Bruno” (Italia) sekä Libre Pensée Luxembourgeoise (Luxemburg).


title: Hulk (jalkapalloilija)

text: Givanildo Vieira de Souza, joka tunnetaan paremmin nimellä Hulk (s. 25. heinäkuuta 1986 Campina Grande, Paraíban osavaltio, Brasilia) on brasilialainen jalkapalloilija. Hän edustaa kiinalaista Shanghai SIPGia ja on pelipaikaltaan hyökkääjä.


title: Hulk (jalkapalloilija)

text: Hulk on saanut lempinimensä sarjakuvasankarin mukaan. Hänet tunnetaan hyvin voimakkaana pelaajana, ja hänellä on kova vasemman jalan laukaus.


title: Hulk (jalkapalloilija)

text: Hulk aloitti ammattilaisuransa kotimaansa Esporte Clube Vitóriasta. Brasiliasta hän siirtyi vuonna 2005 Japaniin. Siellä hän edusti neljän kauden aikana kolmea eri joukkuetta hyvällä menestyksellä. Tokyo Verdyssä hän pelasi kaksi viimeistä kautta ja teki 53 ottelussa yhteensä 44 maalia. Joukkueen pelatessa vihreissä kotipaidoissa hänen Hulk-lempinimensä suosio kasvoi. Kesällä 2008 hän siirtyi Portoon 6 miljoonan euron siirtosummalla.


title: Hulk (jalkapalloilija)

text: Ensimmäisellä kaudellaan 2008–2009 Portossa hänelle aukeni ensimmäinen kunnon näytönpaikka, kun joukkuetoveri Tarik Sektioui loukkaantui. Ensimmäisen maalinsa hän teki kotiottelussa Belenensesia vastaan. Kauden edetessä Hulk nousi joukkueen avauskokoonpanoon ja muodosti yhdessä argentiinalaisen Lisandro Lópezin ja uruguaylaisen Cristian Rodríguezin kanssa hyökkäystrion.


title: Hulk (jalkapalloilija)

text: Kaudella 2009–2010 hän onnistui vakiinnuttamaan paikkansa joukkueen avauskokoonpanossa. 20. joulukuuta 2009 pelatun Benfica-ottelun jälkeisissä tapahtumissa Hulk riehaantui pukutilojen käytävillä ja osoitti väkivaltaista käytöstä. Tästä seurauksena häntä rangaistiin neljän kuukauden kilpailukiellolla, joka koski kaikkia Portugalin sisällä pelattavia kilpailuja. Rangaistusta päätettiin kuitenkin myöhemmin lyhentää neljän ottelun mittaiseksi, ja niin Hulk teki paluun kentälle 28. maaliskuuta 2010 ottelussa Belenensesiä vastaan. Hän onnistui paluuottelussaan maalinteossa sekä viikkoa myöhemmin pelatussa kotiottelussa Marítimoa vastaan. Hulk teki kauden aikana pelaamassaan 19 sarjaottelussa viisi maalia.


title: Hulk (jalkapalloilija)

text: Kolmannen kautensa 2010–2011 Hulk aloitti loistokkaasti onnistuen tekemään 16:ssa ensimmäisessä ottelussaan saman verran maaleja. Tänä aikana hän onnistui tekemään yhden hattutempun, joka syntyi Eurooppa-liigan karsintaottelussa 26. elokuuta 2010 belgialaista Genkiä vastaan. Vuoden 2010 syyskuussa, lokakuussa ja marraskuussa Hulk valittiin Primeira Ligan kuukauden pelaajaksi, jolloin hänestä tuli ensimmäinen pelaaja, joka on voittanut kyseisen palkinnon kolme kertaa perätysten. 7. marraskuuta 2010 pelatussa sarjan kärkikamppailussa Benficaa vastaan hän onnistui maalinteossa kahdesti, kun Porto jyräsi lopulta vakuuttavaan 5–0-voittoon ja kasvatti piste-eron kymmeneen. Joukkue voitti kauden aikana lopulta yhteensä neljä titteliä, maan pääsarjamestaruuden, cupin, supercupin ja Eurooppa-liigan. Hulk pelasi kauden aikana yhteensä näissä kilpailuissa 53 ottelua ja teki niissä 36 maalia.


title: Hulk (jalkapalloilija)

text: 7. huhtikuuta 2012 hän teki tärkeän maalin ottelussa Bragaa vastaan, josta voitolla joukkue kasvatti eroa sarjassa toisena olleeseen Benficaan neljällä pisteellä. Seuraavissa kolmessa ottelussa Hulk teki kuusi maalia, joista kaksi muun muassa Sporting Clube de Portugalia vastaan. Hän teki kaikki kilpailut mukaan lukien 21 maalia kauden aikana, joista 16 syntyivät sarjassa.


title: Hulk (jalkapalloilija)

text: 3. syyskuuta 2012 Venäjän valioliigassa pelaava Zenit kertoi hankkineensa Hulkin 40 miljoonalla eurolla riveihinsä ja sopimuksen pituus on tiettävästi viisi vuotta. Hän teki hattutempun 4. toukokuuta 2013 pelatussa sarjaottelussa Alaniaa vastaan, joka päättyi Zenitin 4–0-voittoon.


title: Hulk (jalkapalloilija)

text: 27. lokakuuta 2009 Hulk sai ensimmäistä kertaa kutsun Brasilian maajoukkueeseen ystävyysotteluihin Englantia ja Omania vastaan. Ensiesiintymisensä hän teki 14. marraskuuta 2009 pelatussa Englanti-ottelussa. Hulk pelasi myös ottelussa Omania vastaan. Myöhemmin hän on noussut Brasilian ykköskokoonpanoon.


title: Comojärvi

text:
Comojärvi (, myös "Lario") on järvi Pohjois-Italiassa Lombardian maakunnassa. Sen pinta-ala on 146 km² ja se on Italian kolmanneksi suurin järvi Gardajärven ja Maggiorejärven jälkeen. Comojärvi on yksi Euroopan syvimmistä järvistä; sen syvin kohta on yli 400 metrin syvyydessä. Y:n muotoisen järven suurin pituus on 46 km ja leveys 4,5 km.
Comon, Leccon ja Colicon kaupungit sijaitsevat Comojärven rannalla, joka on tunnettu myös rantojensa monista palatseista ja villoista.


title: Otto Kruger

text: Otto Kruger (6. syyskuuta 1885 Ohio – 6. syyskuuta 1974 Kalifornia) oli yhdysvaltalainen teatteri- ja elokuvanäyttelijä.


title: Otto Kruger

text: Lapsena Kruger tähtäsi musiikkiuralle, mutta siirryttyään Kolumbian yliopistoon hän vaihtoi musiikin näyttelemiseen. Kruger esiintyi Broadwaylla ensimmäistä kertaa jo 15-vuotiaana. Elokuvadebyyttinsä Kruger teki vuonna 1923 ja uransa aikana hän näytteli usein bisnesmiesten kuten pankkiirien rooleja. Kruger oli suosittu näyttelijä aina 1960-luvun puoliväliin saakka, jolloin hän joutui lopettamaan terveydellisistä syistä. Krugerilla on kaksi tähteä Hollywood Walk of Famella.


title: Otto Kruger

text: Kruger muistetaan rooleistaan muun muassa elokuvissa "Lääkärin omatunto" ("Magnificent Obsession") ja Alfred Hitchcockin "Viidennen kolonnan mies" ("Saboteur"). Kruger esiintyi myös televisiosarjoissa.


title: Otto Kruger

text: Kruger oli Transvaalin tasavallan entisen presidentin Paul Krugerin (1825–1904) veljenpojan lapsenlapsi.


title: Hapua

text: Hapua on noin 550 asukkaan kylä Kankaanpäässä. Kylä sijaitsee noin 7 kilometrin päässä kaupungin keskustaajamasta Porintien varrella.


title: Artland Dragons

text: Artland Dragons on quakenbrückläinen koripalloseura.


title: Artland Dragons

text: Seura perustettiin vuonna 1955 nimelä "QTSV Quakenbruck". Vuonna 1975 joukkue nousi 2. Bundesliigaan. Joukkueen kunnollinen nousu alkoi vasta vuonna 1994, kun se nousi 2. Regionalligaan. Vuonna 1995 se nousi 1. Regionalligaan ja vuoden päästä jo 2. Bundesliigaan. Kun seura keräsi pari kautta voimia alasarjassa, pystyi se nousemaan Basketball-Bundesligaan vuonna 2003. Joukkueen ainoa mestaruus on Saksan Cupin mestaruus, jonka se voitti vuonna 2008.


title: Möröt vastaan muukalaiset

text: Möröt vastaan muukalaiset () on yhdysvaltalainen tietokoneanimaatioelokuva. Elokuva sai ensi-iltansa Yhdysvalloissa 27. maaliskuuta 2009. Elokuvan oli alun perin tarkoitus saada ensi-iltansa toukokuussa 2009, mutta sitä siirretiin aiempaan. Suomenkielisen version pääosissa ääninäyttelevät Stan Saanila, Laura Birn, Jukka Rasila, Jorma Uotinen, Antti Pääkkönen, Carl-Kristian Rundman ja Pasi Ruohonen.


title: Möröt vastaan muukalaiset

text: Kalifornialaistyttö "Susan Murphy" saa hääpäivänään yllättäen niskaansa avaruusmönjää täynnä olevan meteorin ja hänestä tulee 15 metriä pitkä. Hälytystilassaan armeija panee toimeksi ja Susan viedään piiloon hallituksen salaiseen laitokseen. Siellä hänen nimensä muutetaan "Megarellaksi" ja hän jää vankeuteen kummallisten mörköjen kanssa. Heidän vankeutensa loppuu lyhyeen, kun salaperäinen avaruusrobotti laskeutuu Maahan ja alkaa tuhota sitä.Dialogiohjaus: Annamari Metsävainio


title: Möröt vastaan muukalaiset

text: Käännös: Annamari Metsävainio


title: International Free Press Society

text: The International Free Press Society (IFPS) on vuoden 2009 alussa perustettu tanskalainen sananvapausjärjestö. Tehtäväkseen IFPS määrittelee "ilmaisunvapauden puolustamisen missä tahansa ja ketä vastaan tahansa". Erityisesti "laajentumishaluinen islam" koetaan järjestössä uhkana.


title: International Free Press Society

text: Keväällä 2009 yhdistys ilmoitti aikovansa myydä kohuttua Muhammad-pilakuvaa. Yhdistyksen verkkosivulla kerrottiin, että myyntiin tulee tuhat kappaletta vedoksia Muhammad-pilapiirrosjupakka-kuvasta, jossa profeetan päässä olevaan turbaaniin on työnnetty sytytyslanka.


title: Kragerø

text: Kragerø on Norjan kaupunki Telemarkin läänissä. Sen rajanaapureita ovat lounaassa Risør, lännessä Gjerstad, luoteessa Drangedal ja koillisessa Bamble. Kragerøn kaupunkitaajamassa on hieman yli 5 000 asukasta, koko kunnassa vajaa 11 000. Kragerøn kunnassa on 495 saarta, salmea ja luotoa ja noin 4 000 kesähuvilaa. Purjelaivojen aikakaudella se oli eräs Norjan tärkeimpiä merenkulkukaupunkeja.


title: Kragerø

text: Vuonna 1960 Kragerø yhdistyi Skåtøyn ja Sannidalin silloisten kuntien kanssa. Kragerøn kaupungin lisäksi muita taajamia ovat Sannidal ja Helle. Tammikuussa 2013 tehdyn väestönlaskennan mukaan kunnassa oli 10 700 asukasta.


title: Mihkel Mutt

text: Mihkel Mutt (s. 18. helmikuuta 1953 Tartto, Viro) on virolainen kirjailija, kirjallisuus- ja teatterikriitikko ja kirjallisuuslehti Loomingin päätoimittaja. Hän astui Loomingin päätoimittajan tehtävään marraskuussa 2005.


title: Mihkel Mutt

text: Muttin isä oli kielitieteilijä Oleg Mutt, isoisä oli eversti, sotilas ja diplomaatti Victor Mutt.


title: Viro kesäolympialaisissa 1936

text: Viro osallistui Berliinin kesäolympialaisiin 1936 saavuttaen urheilulajeissa seitsemän mitalia, joista kaksi oli kultaisia, kaksi hopeisia ja kolme pronssisia. Virolaisten seitsemästä mitalista viisi tuli painista. Kisojen mitalitilastossa Viro sijoittui jaetulle 13:nnelle sijalle. Yhteensä Viro lähetti olympialaisiin 37 urheilijaa, jotka osallistuivat kahdeksaan eri urheilumuotoon.


title: Viro kesäolympialaisissa 1936

text: Seuraaviin kesäolympialaisiin Viro osallistui itsenäisenä valtiona vasta vuonna 1992, kun Neuvostoliitto miehitti maan toisessa maailmansodassa. Tänä ajanjaksona virolaiset osallistuivat olympialaisiin Neuvostoliiton joukkueessa.


title: Namsos

text: Namsos on kaupunki Pohjois-Trøndelagin läänissä Norjassa. Se sijaitsee Namsenvuonon pohjukassa, Namsen-joen suulla. Kaupungin keskustaajama Namsosissa asuu vähän yli 9 000 asukasta, muita taajamia ovat Vemundvik, Otterøya, Bangsund ja Klinga. Kunnassa on oma Namsosin lentokenttä.


title: Namsos

text: Kaupunki perustettiin 1845. Paikka soveltui mainiosti puunkuljetukseen, koska sen lähistöllä oli paljon metsiä ja Namsenvuonon kautta pääsy merelle oli vaivatonta. Paikalla olikin jo kymmenkunta sahalaitosta, kun sinne perustettiin luotsiasema, jonka ansiosta Namsosista voitiin viedä puutavaraa suoraan ulkomaille. Nykyisin paikkakunnalla toimii enää yksi sahalaitos, Moelven Van Severn. Kaupungissa on myös sahalaitosmuseo.


title: Namsos

text: Kaupunki on palanut kolme kertaa. Vuonna 1872 kaksi poikaa leikki tulitikuilla sytyttäen koko kaupungin tuleen. Vuonna 1897 se paloi toisen kerran, tuntemattomasta syystä. Toisessa maailmansodassa saksalaiset pommikoneet tuhosivat kaupungin Adolf Hitlerin syntymäpäivänä 20. huhtikuuta 1940.


title: Kiihko (elokuva)

text: Kiihko tai Ja oikeus tapahtuu ("Fury") on Fritz Langin ohjaama rikoselokuva, joka valmistui vuonna 1936. Se oli Langin ensimmäinen ohjaustyö Yhdysvalloissa. Metro-Goldwyn-Mayer julkaisi elokuvan, joka perustui Norman Krasnan tarinaan "Mob Rules". Elokuvan pääosissa ovat Spencer Tracy ja Sylvia Sidney.


title: Kiihko (elokuva)

text: Langille tarjottiin vuosien 1934–1935 aikana useita elokuva-aiheita kuvattavaksi, mutta vasta syyskuussa 1935 varmistui, että Langin ensimmäinen elokuva Yhdysvalloissa olisi "Kiihko". Elokuvan varsinainen tuotanto alkoi Bartlett Cormackin työstämän käsikirjoituksen pohjalta huhtikuussa 1936. Lang suututti monet kuvausryhmän jäsenistä jo kuvausten alkuvaiheessa. Tuottaja Joseph L. Mankiewiczin tuki esti MGM:n johtoa erottamasta Langia.


title: Kiihko (elokuva)

text: "Kiihko" ei saanut hyviä arvioita ennakkoesityksessä, ja MGM käski Mankiewiczin leikkaamaan elokuvan lopun uudestaan. Elokuvan lopullinen versio sai hyviä arvosteluita, mutta Lang ei ollut tyytyväinen elokuvaan, sillä hänen mielestään Mankiewicz oli pilannut elokuvan. Lang syytti MGM:ia kuvausten sabotoimisesta. Vaikka Lang todennäköisesti liioittelee, hän ei saanut missään vaiheessa juurikaan tukea yhtiöltä.


title: Kiihko (elokuva)

text: "Kiihko" oli Langin ainoa Yhdysvaltain elokuva, josta hän oli voittaa myös palkinnon ohjaustyöstä. "New York Timesin" mukaan Lang sai ensimmäisessä äänestyksessä eniten ääniä New Yorkin elokuvakriitikkojen palkintoon ohjauksesta. Yhdeksännessä äänestyksessä saatiin lopulta palkinnon voittaja, kun elokuvan "Meidän roistojen kesken" ohjaaja Rouben Mamoulian voitti äänestyksen Langia vastaan 12–6. Elokuvan tarinan kirjoittaja Norman Krasna oli Oscar-palkintoehdokkaana.


title: Levanger

text: Levanger (eteläsaameksi "Lievenge") on Norjan kaupunki Pohjois-Trøndelagin läänissä. Rajanaapureita ovat pohjoisessa Verdal, etelässä Stjørdal ja lännessä Frosta. Trondheimvuonon vastarannalla naapurikuntia ovat Mosvik ja Inderøy. Sijainti Jämtlandin tien varrella Ruotsin ja Trondheimin sijainti etelässä tekivät kaupungista keskeisen kauppapaikan. "Levangermarkedet" on ollut käsite keskiajalta saakka.


title: Levanger

text: Levanger sai luotsiasemaoikeudet () ensimmäisen kerran 1836 ja menetti ne kuntaliitoksen yhteydessä vuonna 1962. Vuonna 1997 paikkakunta sai kaupunkistatuksen uudelleen.


title: Levanger

text: Alueella sijaitsee kaupankäynnin jälkiä rautakaudelta saakka. Se on perinteisesti ollut jämtlantilaisten ja nordlandilaisten kauppiaiden kohtaamispaikka.


title: Viroplasma

text: Viroplasma on virustartunnan saaneessa solussa oleva inkluusiokappale, jossa viruksen monistus tapahtuu. Sitä voidaan pitää ikään kuin solun ”virustehtaana”. Elektronimikroskoopilla katsottuna viroplasmaa näyttää sisältävän paljon elektroneja, mikä todennäköisesti johtuu siitä, että siinä on niin paljon viruksen RNA:ta.


title: Viroplasma

text: Hyvinkin vähän ymmärretään viroplasman muodostumisen syntymekanismista.


title: Viroplasma

text: Viroplasmaa on löydetty kukkakaalin mosaiikkiviruksesta, rotaviruksesta, vacciniavirus ja rice dwarf -viruksesta.


title: Wilhelm Lenz

text: Wilhelm Lenz oli saksalainen fyysikko, joka keksi Ising-mallin . Hänet tunnetaan myös Laplace-Runge-Lenzin vektorista.


title: Wilhelm Lenz

text: Akateemisen uransa Lenz aloitti Göttingenin yliopistossa, jossa hän opiskeli matematiikkaa ja fysiikkaa. Vuosina 1908 - 1911 Lenz opiskeli Arnold Sommerfeldin ohjauksessa Ludwig-Maximilians-Universität Münchenissa, josta hän valmistui tohtoriksi.


title: Wilhelm Lenz

text: Vuodesta 1921 Lenz toimi teoreettisen fysiikan professorina Hampurin yliopistossa. Hampurissa hän sai ohjattavakseen Ernst Isingin, joka ensimmäisen kerran julkaisi väitöskirjassaan vuonna 1924 Lenzin alun perin keksimän Ising-mallin. Lisäksi hän ohjasi myös J. Hans D. Jenseniä. Lenz työskenteli Hampurin yliopistossa, kunnes eläköityi vuonna 1956.


title: Meråker

text: Meråker on Norjan kunta Pohjois-Trøndelagin läänissä. Sen rajanaapureita ovat pohjoisessa Verdal, lännessä Stjørdal ja etelässä Selbu ja Tydal. Idässä kunta rajoittuu Ruotsiin. Kuntakeskus sijaitsee 20 kilometriä Storlienistä ja 48 km Trondheimin lentoasemalta Værnesistä.


title: Meråker

text: Meråkerista tuli oma kuntansa 1. tammikuuta 1874 silloisen Øvre Stjørdalin kunnan jakautuessa Hegraan (joka on nykyisin osa Stjørdalin kuntaa) sekä Meråkeriin. Pääelinkeinoja ovat teollisuus ja maatalous.


title: Kuivalihamarkkinat

text: Kuivalihamarkkinat ovat vuosittain Savukoskella järjestettävä, Lapin suurin ohjelmallinen perinneruoka- ja kotiseututapahtuma. Markkinoiden pääteemana on poro ja erityisesti sen kuivaliha. Markkinoilla on tarjolla myös monenlaisia muita perinteisiä pororuokia, kuten kuivalihakeittoa, poronkäristystä, kampsuja sekä koparakeittoa.


title: Kuivalihamarkkinat

text: Vuonna 2012 Kuivalihamarkkinat järjestetään jo 25. kerran.


title: Snåsa

text: Snåsa (eteläsaameksi Snåase) on Norjan kunta Pohjois-Trøndelagin läänissä. Sen rajanaapureita ovat pohjoisessa Overhalla ja Grong, idässä Lierne, etelässä kunta rajoittuu Verdalin lisäksi Ruotsiin ja lännessä Steinkjeriin. Snåsa on ollut kunta vuodesta 1838 lähtien. Lierne erotettiin Snåsan kunnasta vuonna 1874. Kunnan vaakunassa on kuvattu lehtotikankontti.


title: Snåsa

text: Kunnan nimi tulee muinaisnorjan sanasta Snös, joka tarkoittaa tärkeää vuorta. Snåsa on eteläsaamen kielen puhujien keskuspaikka ja 1. tammikuuta 2008 eteläsaamen kielestä tuli kunnan toinen virallinen kieli, ensimmäisenä eteläsaamen kielialueen kunnista.


title: Umbajärvi

text: Umbajärvi tai Umpjaur () on suuri järvi Kuolan niemimaan länsiosassa Venäjän Murmanskin alueella. Järvi laskee Umbajokea etelään Vienanmereen. Järven länsipuolella nousee Hiipinän tunturimassiivi ja sen itäpuolella Lujaurtunturit; Umbajärvi sijaitsee näiden vuorten erottamien läntisen Imandrajärven ja itäisen Luujärven välissä. Umbajärvi on 44 km pitkä, 10 km leveä ja pinta-alaltaan 422 km². Se on Murmanskin alueen järvistä syvin, syvimmillään 115 metrin ja keskimäärin 15 metrin syvyinen. Järvestä kalastetaan taimenta, nieriää, muikkua ja haukea.


title: Lapila

text: Lapila on saari Naantalissa Luonnonmaan eteläpuolella Airiston pohjoispäädyssä. Saaren pinta-ala on 3,09 neliökilometriä, ja siellä on useita vapaa-ajan asuntoja. Saarelle ei ole kiinteää tieyhteyttä. Saarella sijaitsee samanniminen kartano.


title: Lapila

text: Lapila on melko pyöreä saari ja sen levein kohta on noin 2,5 kilometriä. Lapilan rantaviivan pituus on 15,81 kilometriä.


title: Lapila

text: Saaren pohjoispuolella sijaitsee Luonnonmaa ja 1,5 kilometriä koilliseen Ruissalo.


title: Lapila

text: Saaressa on tulva-alttiita ranta-alueita, sekä hiekkaa pieninä laikkuina. Koska saari sijaitsee Naantaliin ja Turkuun johtavan laivaväylän varrella rannat syöpyvät tavallista voimakkaammin.


title: Lapila

text: Lapilassa on kartanon lisäksi muutama pientila ja jonkin verran loma-asuntoja.


title: Lapila

text: Lapilan kartanoympäristö on valtakunnallisesti merkittävä rakennettu ympäristö. Kivinen kaksikerroksinen rokokoo-ajan arkkitehtuuria edustava kartano valmistui 1700-luvulla ja sen rakennutti hovioikeudenneuvos L.A. Ekenberg vuonna 1763, Turun kaupunginarkkitehti C.F. Schröderin piirustusten mukaan. Se on yksi Suomen ensimmäisistä mansardikattoisista kartanoista. Kartanomiljööseen kuuluu myös muita rakennuksia ja ne ovat kartanoa vanhempia. Sivurakennuksia on remontoitu ja ne ovat päärakennusta paremmassa kunnossa.


title: Lapila

text: Lapilansaari sisältyy Ruissalon alueen valtakunnallisesti arvokkaaksi osoitettuun maisema-alueeseen Turun kaupunkiseudun maakuntakaavassa.


title: Lapila

text:
Luonnonsuojelulain 29 §:n mukaisesti Lapilassa on suojeltu seuraavat alueet: Ruuhimäen pähkinäpensaslehto, Lapilan keskiosan jalopuumetsiköt, Ruuhimäen
jalopuumetsikkö ja Lapilan saaren keskiosan lehdot ja kalliot. Ne ovat myös maakunnallisesti arvokkaita luontokohteita.


title: Lapila

text: Lapilassa on suoritettu voimakkaita metsähakkuita, jotka ovat heikentäneet muun muassa maisema-arvoja.


title: Lapila

text: Maastotietokannan tulva-alueluokituksen perusteella Lapilassa on ruoikkorantaa noin kolme kilometriä.


title: Lapila

text: Saarella on "Henrikin" tammi, jonka laskettiin olevan yksi Suomen suurimmista tammista.


title: Fosforyylikloridi

text: Fosforyylikloridi eli fosforioksikloridi (POCl) on myrkyllinen kloorin, hapen ja fosforin muodostama molekyyliyhdiste. Ainetta käytetään orgaanisessa kemiallisessa synteesissä fosfaattiestereiden ja syklisten yhdisteiden valmistamisessa.


title: Fosforyylikloridi

text: Huoneenlämpötilassa fosforyylikloridi on väritöntä nestettä, joka savuaa ja jolla on helposti tunnistettava pistävä haju. Aine on erittäin reaktiivinen ja reagoi kiivaasti niin veden kuin erilaisten orgaanisten yhdisteiden kanssa. Fosforyylikloridin kuumentaminen hajottaa sen suolahapoksi ja fosforin oksideiksi.


title: Fosforyylikloridi

text: Fosforyylikloridia voidaan valmistaa monella eri tavalla. Teollisesti ainetta valmistetaan joko alkuaineistaan tai klooraamalla fosforitrikloridia.


title: Fosforyylikloridi

text: Muita tapoja valmistaa fosforyylikloridia ovat fosforitrikloridin hapettaminen kaliumkloraatilla ja fosforipentakloridin ja rikkidioksidin reaktio, jolloin syntyy myös tionyylikloridia. Fosforyylikloridia syntyy myös, kun fosforipentakloridi reagoi pienen vesimäärän kanssa. Tässä reaktiossa on ongelmana fosforyylikloridin edelleen reagoiminen veden kanssa, jolloin syntyy fosforihappoa ja suolahappoa.


title: Fosforyylikloridi

text: Fosforyylikloridia käytetään erityisesti fosfaattiestereiden synteesissä. Fosforyylikloridin reagoidessa alkoholin tai fenolin kanssa syntyy kaksi fosforodikloridaattivälituotetta, joiden jälkeen syntyy toivottu esteri. Reaktioista nopein on ensimmäisen välituotteen muodostuminen ja hitain lopullisen tuotteen eli esterin muodostuminen.


title: Fosforyylikloridi

text: Fosforyylikloridia käytetään myös rengasrakenteisten yhdisteiden synteesissä, joissa se on osoittautunut tehokkaammaksi kuin fosforipentoksidi.


title: Fosforyylikloridi

text: Fosforyylikloridi on myrkyllistä ja suurille annoksille altistuminen voi johtaa jopa kuolemaan. Aineen hengittäminen voi aiheuttaa hengitysvaikeuksia, yskää, pahoinvointia, johon liittyy oksentamista, ja tajunnan menetyksen. Aineen nieleminen aiheuttaa vatsakipuja sekä kouristuksia ja tajuttomuuden. Fosforyylikloridi voi syövyttää joutuessaan iholle tai silmiin.


title: TDC

text: TDC on tanskalainen yritysoperaattori. Pohjoismaisen TDC-konsernin liikevaihto oli vuonna 2013 noin 3,3 miljardia euroa ja henkilöstömäärä noin 9 400.


title: TDC

text: TDC:n historia Tanskassa alkaa vuodesta 1882, jolloin Kjøbenhavns Telefon-Aktieselskab ryhtyi operoimaan maan ensimmäistä puhelinlinjaa. Alun perin 22 käyttäjän puhelinlinja kasvoi nopeasti ja kattoi vuoteen 1900 mennessä 25000 käyttäjää. Vuonna 1990 Tanskan hallitus perusti Tele Danmarkin paikallisten teleyhtiöiden emoyhtiöksi. Paikalliset teleyhtiöt liitettiin osaksi Tele Danmarkia vuonna 1995. Operaattoritoiminta yksityistettiin Tanskassa vuonna 1996 ja Tele Danmarkista tuli täysin yksityinen yhtiö vuoteen 1997 mennessä. Vuonna 2000 Tele Danmark vaihtoi nimekseen TDC.


title: TDC

text: Suomessa TDC:llä oli Helsingin päätoimipisteen lisäksi aluetoimistot Oulussa, Tampereella ja Turussa. DNA osti vuonna 2014 TDC:n suomalaiset liiketoiminnot 154 miljoonalla eurolla.


title: TDC

text: TDC Oy:n kaupallinen toiminta Suomessa juontaa kahden yrityksen - Telian ja Imatran Voiman – ja niiden omistamien ja niitä seuranneiden yritysten yhdistymiseen. Vuonna 1987 Telia aloitti Suomen markkinoilla. Imatran Voima (IVO) rakensi valtakunnallisen runkoverkon 1992 ja IVO:n omistama Telivo aloitti operaattoriliiketoiminnan 1993. Tele1 Europe perustettiin Ruotsissa vuonna 1995. 1996-1997 Telia osti asteittain Telivon IVO:lta. 1997-1998 Tele1 Europen kaupallinen toiminta alkoi Ruotsissa, Norjassa ja Tanskassa. Vuonna 1999 Tele1 Europe perustettiin Suomeen ja samana vuonna yritys osti Clinet Oy:n. Vuonna 2001 Tele1 Europe vaihtoi nimekseen Song Networks. Song Networks osti Telia Finland Oy:n kiinteän verkon Suomen toiminnot ja ne yhdistyivät. Marraskuussa 2004 Song Networksista tuli osa TDC-konsernia. Maaliskuussa 2005 yrityksen nimeksi tuli TDC Song Oy. Vuodesta 2008 alkaen yritys on toiminut Suomessa nimellä TDC Oy.


title: TDC

text: TDC Oy tarjosi IP-pohjaisia data-, internet- ja puheliikenteen palveluja yrityksille, yhteisöille ja julkishallinnon organisaatioille. TDC:n IP-pohjaiset palvelut perustuivat MPLS (Multi Protocol Label Switching) -tekniikkaa hyödyntävään monipalveluverkkoon. MPLS-tekniikassa tietoverkon liikenne reitittyi paketteina lippukytkentään perustuvalla välityksellä. TDC:n MPLS-verkon ohjausprotokolla oli TCP/IP. TDC:n pääosin vuonna 1999 rakennettu pohjoismainen runkoverkko oli maailman ensimmäisiä lippukytkentään perustuvia televerkkoja. Vuonna 2007 koko TDC:n dataverkko Pohjoismaissa perustui Ethernet-tekniikkaan. TDC tarjosi asiakkailleen n. 65000 km runkoverkkoa koko Pohjoismaiden alueella. Perinteisten telepalvelujen lisäksi TDC on tarjonnut ensimmäisenä Pohjoismaisena tietoliikennetoimittajana verkostaan yritysvaihderatkaisuja, toimialaverkkoja, TV-lähetyksiä (IP-TV, VoD) ja pankkiverkkoyhteyksiä.


title: Ratsu (shakki)

text: Ratsu on eräs shakkipelin nappula. Se on yleensä hevosen pään muotoinen, ja sitä sanotaankin joskus myös hevoseksi.


title: Ratsu (shakki)

text: Pelin alussa kummallakin pelaajalla on kaksi ratsua. Ne sijoitetaan pelaajan puoleiselle reunariville tornin ja lähetin väliin, valkoiset ratsut ruudulle b1 ja g1, mustat ruuduille b8 ja g8.


title: Ratsu (shakki)

text: Ratsulla on muihin shakkinappuloihin verrattuna poikkeuksellisin siirtotapa. Sen siirron voidaan katsoa koostuvan kahdesta askeleesta: ensin se siirtyy yhden askelen eteenpäin, taaksepäin tai sivulle ja sen jälkeen yhden viistoon siten, että tällöin se siirtyy edelleen kauemmaksi lähtöruudustaan. Ratsu siirtyy aina joko valkoisesta ruudusta mustaan ruutuun tai päinvastoin.


title: Ratsu (shakki)

text: Ruudun, johon ratsu siirtyy, on oltava tyhjä tai siinä saa olla vastapelaajan nappula, joka tällöin poistetaan pelistä eli lyödään.


title: Ratsu (shakki)

text: Ratsu on ainoa nappula, joka voi hypätä oman tai vastapelaajan nappulan yli. Nappula, jonka yli se hyppää, ei tule lyödyksi, toisin kuin siirron loppuruudussa mahdollisesti oleva vastapelaajan nappula.


title: Ratsu (shakki)

text: Ratsu on liikkunut nykyisellä tavallaan jo varhaisimmissa shakkipelin muunnoksissa, joita pelattiin eräissä Aasian maissa 600-luvulla. Useimpien muiden nappuloiden liikkumissääntöjä sen sijaan on myöhemmin muutettu, kunnes ne vakiintuivat nykyiselleen 1500-luvulla.


title: Ratsu (shakki)

text: Ratsua pidetään yleensä kolmen sotilaan arvoisena. Täten se on suunnilleen yhtä voimakas kuin lähetti, mutta selvästi heikompi kuin torni.


title: Ratsu (shakki)

text: Pelin alkuvaiheessa ratsu on yleensä selvästi lähettiä vahvempi, koska se voi hypätä muiden nappuloiden yli eivätkä laudan keskellä olevat sotilaat ole sen kannalta tiellä. Ratsu on sotilaiden lisäksi ainoa nappula, jota voi siirtää jo shakkipelin ensimmäisellä siirrolla. Loppupelissä, kun nappuloita on vähän jäljellä, ratsu jää kuitenkin heikommaksi, koska lähetti voi siirtyä yhdellä siirrolla vaikka laudan toiselta reunalta toiselle, kun taas ratsun siirtomahdollisuudet eivät nappuloiden vähenemisestä juuri lisäänny.


title: Ratsu (shakki)

text: Vielä selvemmin kuin muut nappulat, ratsu on sitä vahvempi, mitä lähempänä pelilaudan keskustaa se on. Muuten tyhjällä laudalla se voisi keskellä lautaa olevista ruuduista siirtyä kahdeksaan muuhun ruutuun, mutta reunaruudusta vain neljään ja nurkkaruudusta vain kahteen.


title: Ratsu (shakki)

text: Näistä syistä ratsut pyritään pelin alussa yleensä saamaan mahdollisimman nopeasti laudan keskustaan. Käytännössä peli vain harvoin aloitetaan ratsun siirrolla, mutta monissa tavallisimmissa pelinavauksissa kuten espanjalaisessa, italialaisessa, preussilaisessa ja neliratsupelissä molemmat pelaajat siirtävät ensimmäisellä siirrolla kuningassotilasta ja toisella siirrolla ratsua. Nämä avaukset eroavat toisistaan vasta kolmannella tai sen jälkeisillä siirroilla.


title: Ratsu (shakki)

text: Poikkeuksellisen siirtotapansa vuoksi ratsu voi samanaikaisesti uhata useita vastapelaajan arvokkaimpia nappuloita olematta itse uhattuna. Tällaista sanotaan "ratsun haarukaksi". Eräissä tapauksissa ratsulla on myös mahdollista tehdä niin sanottu pussimatti. Tällöin ratsu shakkaa (uhkaa) nurkkaruutuun siirtynyttä vastapelaajan kuningasta, jonka kaikissa viereisissä ruuduissa on nappula, eikä kuningasta täten voi siirtää turvaan.


title: Ratsu (shakki)

text: Loppupelissä, jossa nappuloita on vähän jäljellä, ratsu on yleensä melko heikko nappula. Silloin se on yleensä selvästi heikompi kuin lähetti, joka voi siirtyä kerralla laudan toiselta reunalta päinvastoin kuin suljetuissa asemissa. Ratsu ei ole kovin tehokas suojaamaan omaa etenevää vapaasotilasta tai estämään vastapelaajan vapaasotilaan etenemistä. Ei myöskään ole mahdollista tehdä yksinäisestä kuninkaasta mattia pelkästään kuninkaan ja ratsun avulla. Edes kuninkaan ja kahden ratsun avulla se ei ole mahdollista, ellei vastapelaaja tee erityisen huonoa siirtoa, käytännössä auta itseään mattiin. Toisaalta yhdellä hevosella pääsee teoriassa laudan joka ruutuun, mutta yhdellä lähetillä ei.


title: Jaakko Palsola

text: Jaakko Palsola (synt. 22. helmikuuta 1952) on suomalainen uransa päättänyt jääkiekkoilija sekä jääkiekkovalmentaja. Palsola on pelasi urallaan lähinnä Oulun Kärpissä, joita hän myös myöhemmin valmensi. Palsola on myös valmentanut Imatran Ketterää ja oululaista Kiekko-Laseria.


title: Jaakko Palsola

text: Palsola työskenteli Rajakylän ala-asteella opettajana vuoteen 2018 saakka Oulussa. Hän oli myös ala-asteen vararehtori. Jaakon veljenpoika Sakari Palsola on Kärppien entinen kapteeni ja on nykyään Kärppien A-nuorten kakkosvalmentaja.


title: Elämäni mykkäelokuvassa

text: Elämäni mykkäelokuvassa on raumalaisen taiderock-yhtye Itkevän tytön kolmas singlejulkaisu. Sen ovat miksanneet Lauri-Matti Parppei ja Timo Kuismanen, joista jälkimmäinen toimi myös tuottajana sekä äänittäjänä. Levyn on masteroinut Joona Lukala. B-puoli sisältää coverversion Härkä-äiti-yhtyeen kappaleesta "Menolippu Havannaan". Singlen nimikkokappale valittiin Rumban vuosiäänestyksessä vuoden biisiksi 2009.


title: Punarintarastas

text: Punarintarastas ("Turdus migratorius") on yleinen pohjoisamerikkalainen varpuslintu.


title: Punarintarastas

text: Linnun pituus on noin 25 cm, siipien kärkiväli 35–39,5 cm ja paino keskimäärin 77 g. Punarintarastas on kooltaan räkättirastaan luokkaa. Sen höyhenpuku on päältä tummanharmaa, pää on lähes musta, silmärengas on valkoinen, alapuoli oranssi, alavatsa ja alaperä valkoiset ja kurkussa on valkoista pisaratäplitystä. Naaraan selkäpuoli on ruskeamman sävyinen. Lajista tunnetaan useita alalajeja.


title: Punarintarastas

text: Vanhin rengastettu punarintarastas eli lähes 14-vuotiaaksi.


title: Punarintarastas

text: Punarintarastas elää lähes koko Pohjois-Amerikassa Alaskasta ja Kanadan arktisilta alueilta aina Sierra Madrevuoristoa pitkin Meksikon eteläosiin saakka. Esiintymisalueen pohjoisosissa se on muuttolintu, joka talvehtii eri puolilla Yhdysvaltoja, Meksikossa ja muualla Keski-Amerikassa. Lajin elinympäristön ala on 16 miljoonaa neliökilometriä ja maailman populaation koko on noin 320 miljoonaa yksilöä. Harhautuneita yksilöitä tavataan satunnaisesti läntisessä Euroopassa. Suomessa yksi yksilö on tavattu Punkaharjulla 1.5.2003.


title: Punarintarastas

text: Punarintarastas asuu monenlaisten metsien reunoissa ja metsäaukeilla, puutarhoissa ja puistoissa. Se on yleinen kaupunkien puistoissa ja maaseudun kylissä.


title: Punarintarastas

text: Naaras rakentaa pesän korsista, höyhenistä ja risuista ja vuoraa sen mudalla ja heinänkorsilla. Pesä voi olla maassa tai korkealla puussa, mutta tavallisesti se on 1,5–5 m korkealla tiheässä pensaassa, puussa tai rakennuksessa. Naaras munii 3–5 munaa, yleisimmin neljä, ja hautoo niitä noin kaksi viikkoa. Poikaset jättävät pesän kaksiviikkoisina ja itsenäistyvät kaksi viikkoa myöhemmin. Pesii yleisesti kaksi tai kolme kertaa kesän aikana. Laji on sukukypsä yksivuotiaana.


title: Punarintarastas

text: Hyönteiset ja muut pienet selkärangattomat, syksyllä ja talvella myös marjat ja hedelmät.


title: Operaatio MB2

text: Operaatio MB2 oli peitenimi Välimeren laivaston suorittamalle Bardian pommitukselle toisessa maailmansodassa 17. elokuuta 1940. Pommituksen tarkoituksena oli tuhota Bardiaan sijoitetut italian maavoimien varastot sekä joukkojen keskitykset.


title: Operaatio MB2

text: Lähi-idän joukkojen komentajalla () oli riittämätön määrä joukkoja elokuussa 1940 hyökätäkseen Egyptistä Libyaan ja siten joukot olivat ryhmittyneet puolustukseen Egyptin länsi- ja etelä rajoille. Etelä rajalla Italian joukot olivat ylittäneet rajan Etiopiasta Sudaniin heinäkuussa, mutta italialaiset olivat vallanneet ainoastaan noin kymmenen kilometriä rajalta olevan Kassalan, jossa joukot pysyivät tammikuuhun 1941 ja suorittivat ainoastaan lokakuussa hyökkäyksen Siniselle Niilille.


title: Operaatio MB2

text: Tilanteen vuoksi Välimeren laivaston komentaja sai tehtäväkseen tukea maavoimia mahdollisuuksiensa mukaan, mutta kuitenkin vähintään häiritsemällä joukkojen keskityksiä sekä huoltokuljetuksia. Tiedustelu ilmoitti Italian maavoimien rakentavan Fort Capuzzoa (11 mailia etelään Bardiasta) sekä lukuisten varastojen kokoamisesta Bardian ympäristöön.


title: Operaatio MB2

text: Välimeren laivaston komentaja kokosi komentoonsa osaston ja jakoi sille tehtävät:


title: Operaatio MB2

text: Operaatio saatiin toteutettua suunnitelman mukaisesti. Italian rannikkopuolustus yritti karkottaa hyökkääjät neljän tuuman tykeillä, mutta niiden kantama ei riittänyt, jolloin lähimmät osumat havaittiin noin 1000 jaardin päässä aluksista.


title: Operaatio MB2

text: Ilmakuvissa havaittiin Capuzzon ja eteläisten puolustusvalmistelujen saaneen osumia, mutta kaupungin vauriot havaittiin vähäisiksi.


title: Eljas

text: Eljas on suomalainen miehen etunimi. Elias-nimen tavoin se on muunnelma heprealaisesta Elia-nimestä, joka tarkoittaa "minun Jumalani on Yahweh". Eliaksen ja Eljaksen nimipäivä on 9. huhtikuuta. Huhtikuuhun 2018 mennessä nimi Eljas on Suomessa annettu 4286 henkilölle.


title: Sininiskanärhi

text: Sininiskanärhi ("Cyanocorax heilprini") on loistonärhien sukuun kuuluva eteläamerikkalainen varpuslintu.


title: Sininiskanärhi

text: Sininiskanärhi elää Etelä-Amerikassa Brasiliassa, Kolumbiassa ja Venezuelassa. Lajin elinympäristön laajuus on 140 000 neliökilometriä.


title: Sininiskanärhi

text: Pensaikkoiset sademetsät.


title: Amanda Crew

text: Amanda Crew (s. 5. kesäkuuta 1986) on kanadalainen näyttelijä. Hänen läpimurtonsa tapahtui televisiosarjassa "15/Love", joka alkoi vuonna 2004. Myöhemmin hän on esiintynyt muiden muassa elokuvissa "She’s the Man" (2006), "Final Destination – viimeinen määränpää 3" (2006) ja "Sex Drive" (2008). Hän on kotoisin Brittiläisestä Kolumbiasta.


title: Tuulikki Koivunen Bylund

text: Tuulikki Koivunen Bylund (s. 19. heinäkuuta 1947 Turku) oli Ruotsin kirkon Härnösandin hiippakunnan piispa. Hänet valittiin tehtävään vuonna 2009, ja hän jäi eläkkeelle vuonna 2014. Vuosina 1995-2009 Koivunen Bylund toimi Uppsalan seurakunnan tuomiorovastina. Hän oli Ruotsin neljäs naispiispa ja ensimmäinen piispaksi nimitetty suomalaissyntyinen nainen.


title: Tuulikki Koivunen Bylund

text: Turussa syntynyt Koivunen Bylund vietti lapsuutensa sekä nuoruutensa Raumalla ja koki hengellisen herätyksen teini-ikäisenä. Kirjoitettuaan ylioppilaaksi Rauman tyttölyseosta Koivunen Bylund aloitti teologian opinnot Turussa. Hän valmistui teologian kandidaatiksi Åbo akademista, sai pappisvihkimyksen Lundissa 1971 ja väitteli teologian tohtoriksi Uppsalan yliopistossa 1994. Väitöskirjassaan hän on tutkinut yhteiskunnallisten ja diakoniatoiminnan piiriin kuuluvien laitosten syntyä 1800-luvulla, erityisesti Uppsalan Samariterhemmetiä. Koivunen Bylund on luterilainen teologi, ja hänet tunnetaan erityisesti saarnaajana ja kirkollisena johtajana. Hänen panoksiinsa kuuluu työntekijöiden organisointi Uppsalan tuomiokirkkoseurakunnassa ja työskentely Uppsalan tuomiokapitulissa ja hiippakuntaneuvostossa. Hän on jäsenenä Ruotsin valtion lääketieteellisessä eettisessä neuvostossa ja mukana Carl Bildtin johtamassa merkkivuoden 1809 komiteassa.


title: Tuulikki Koivunen Bylund

text: Koivunen Bylund tuli tuomiorovastina tunnetuksi erityisesti 1998, kun hänet valittiin vuoden upplantilaiseksi. Syynä valintaan oli hänen siviilirohkeutensa jumalanpalveluksessa, jossa oli esillä Elisabeth Ohlson Wallinin Ecce Homo -kuvia.


title: Tuulikki Koivunen Bylund

text: Vuonna 2005 Koivunen Bylund oli ehdokkaana Turun hiippakunnan piispaksi ja tuli äänestyksessä viidenneksi. Suomen ensimmäiseksi naispiispaksi valittiin viisi vuotta myöhemmin Irja Askola Helsingin hiippakunnassa vuonna 2010. Skaran hiippakunnan piispanvaalissa Koivunen Bylund tuli toiseksi. Huhtikuussa 2009 hänet valittiin Härnösandin hiippakunnan piispaksi ja vihittiin virkaan 8. marraskuuta Uppsalan tuomiokirkossa.


title: Clark Duke

text: Clark Duke (s. 5. toukokuuta 1985) on yhdysvaltalainen näyttelijä. Hän tuli jo 1990-luvun alussa tunnetuksi televisiosarjasta "Hearts Afire", josta hän sai Young Artist Award -ehdokkuudenkin. Myöhemmin hän on esiintynyt muun muassa Michael Ceran kanssa tekemässään sarjassa "Clark and Michael". Hän esitti Lancen roolin elokuvassa "Sex Drive" (2008). "Greek"-sarjasta hänet tunnetaan Dalen roolista.


title: Zinaida Greceanîi

text: Zinaida Greceanîi (, s. 7. helmikuuta 1956) on moldovalainen poliitikko ja Moldovan tasavallan pääministeri 2008-2009. Hän on Moldovan kommunistisen puolueen jäsen ja Moldovan ensimmäinen naispääministeri.


title: Zinaida Greceanîi

text: Moldovan kommunistinen puolue nimitti hänet presidenttiehdokkaaksi toukokuussa 2009, ja Greceanîi sai ensimmäisessä äänestyksessä parlamentissa 60 ääntä vaaditusta 61:stä nimitykseen opposition boikotoidessa presidentinvalintaa. Toisenkin äänestyksen epäonnistuttua jouduttiin parlamenttivaalit uusimaan.


title: Loistonärhi

text: Loistonärhi ("Cyanocorax yncas") on amerikkalainen loistavan värinen varpuslintu. Uusimman luokittelun mukaan lajin pohjoinen populaatio on erotettu omaksi lajiksi "C. luxuosus".


title: Loistonärhi

text: Loistonärhi on 25–27 cm pitkä. Sen pyrstö on melko pitkä mutta siivet ovat lyhyehköt ja pyöreäpäiset. Höyhenpuku on hyvin värikäs: vatsapuoli on keltainen, kurkku ja rinta mustat, poski, päälaki ja niska loistavan siniset, selkä ja siivet vihreät ja pyrstö kirjava. Loistonärhet elävät parvissa, joihin emojen lisäksi kuuluu kuluvan lisääntymiskauden poikasia sekä edellisvuotisen pesyeen nuoria pesimättömiä lintuja.


title: Loistonärhi

text: Loistonärhet elävät kahdessa erillispopulaatiossa Amerikassa. Pohjoinen populaatio elää Teksasin Rio Grandelta Hondurasin keskiosiin, eteläinen populaatio Kolumbiasta ja Venezuelasta Ecuadoriin, Peruun ja Boliviaan. Lajin elinympäristön ala on 580 000 neliökilometriä ja maailman populaation koko on 0,5–5 miljoonaa yksilöä. Laji on pääasiassa paikkalintu.


title: Loistonärhi

text: Pohjoiset linnut asuvat harvakasvuisissa metsissä, joissa on tiheä pensaskerros, sekä myös sitrushedelmäviljelyksillä. Eteläamerikkalaiset linnut asuvat sademetsissä, metsänreunoissa ja metsäaukeilla.


title: Loistonärhi

text: Pesä on yleensä tiheikössä, tiheässä pensaassa tai puussa. Sekä naaras että koiras rakentavat pesää, toisinaan myös parven muut yksilöt osallistuvat rakennustalkoisiin. Pesä on rakennettu ohuista risuista niin että munat erottuvat alhaalta katsottaessa. Keskimääräinen munaluku on neljä. Naaras hautoo yksin noin 17 päivää. Koiras ruokkii hautovaa naarasta ja myös poikasia. Poikasten lähdettyä pesästä niitä ruokitaan vielä noin kolmen viikon ajan.


title: Loistonärhi

text: Loistonärhet ovat kaikkiruokaisia. Niiden ruokavalio käsittää hyönteisiä ja muita pieniä selkärangattomia, marjoja ja siemeniä.


title: RISAT

text: RISAT ("Radar Imaging Satellite") on intialainen tiedustelusatelliittien perhe, joiden mittalaiteena on synteettisen apertuurin tutka.


title: RISAT

text: RISAT 2-satelliitti, josta länsimaissa on esiintynyt väitteitä, että se perustuisi israelilaiseen 300 kg painavaan TECSAR 1-satelliittiin, laukaistiin 20.4.2009 Intian PSLV-kantoraketilla. Laukaisun jälkeen koko satelliitin valmistajaksi on väitetty Israeli Aviation Industries-yhtiötä.


title: RISAT

text: Intian kansallisesti kehittämän RISAT 1:n kehitystyö on viivästynyt, joka selittänee valmiin satelliitin hankinnan. Tiedustelusatelliitin tarvetta perusteltiin vuoden 2009 alussa mm. Intiassa tapahtuneella hotellivaltauksella vaikka yksi satelliitti ei tällaisiin tapauksiin riitä ja muutenkin satelliittikuvan resoluutio on liian alhainen vaan taktisen tarpeen vaatimat kuvat on otettava esimerkiksi UAV-aluksista.


title: RISAT

text: Satelliitti painaa 330 kg ja se lentää 550 km korkealla naparadalla. Sen kuvat korvaavat Intian kuvaostot Kanadan Radarsat-satelliiteista.


title: Operaatio MD3

text: Operaatio MD3 oli peitenimi Välimeren laivaston ensimmäiselle Bardian pommitukselle toisessa maailmansodassa 21. kesäkuuta 1940. Pommituksen tarkoituksena oli tuhota Bardiaan sijoitetut Italian maavoimien varastot sekä joukkojen keskitykset.


title: Operaatio MD3

text:
Bardia oli pieni satamakaupunki noin kuusi mailia Englannin ja Italian armeijoiden väliseltä Egyptin rintamalta Libyaan.
Vara-amiraali John Toveyn johtaman hyökkäysosaston muodostivat risteilijät "HMS Orion", "HMS Neptune" ja "HMAS Sydney" sekä ranskalainen taistelulaiva "Lorraine". Osaston saattueena oli neljä hävittäjää. Osaston maaleiksi oli määrätty rannikkopatterit, radioasema, ammusvarastot sekä voima- ja pumppuasemat.


title: Operaatio MD3

text: Osasto saapui käsketylle tulitusalueelle noin puoli kuusi aamulla ja tulitti määrättyjä kohteita kello 05.48–06.06 21. kesäkuuta. Etäisyys maaleihin oli 12 000–14 000 jaardia. Italialaisten rannikkopatterit eivät vastanneet tuleen, mutta ilmatorjunta tulitti samaan aikaan hyökkääviä Royal Air Forcen koneita. Ilmatorjunta kuitenkin lamautettiin nopeasti "HMS Neptunen" ja "Lorrainen" tykkien tulella.


title: Operaatio MD3

text: Tiedustelukoneen ottamat valokuvat osoittivat neljän ammusvarastona käytetyn rakennuksen tuhoutuneen sekä merkittävää vahinkoa aiheutetun varastoille, kasarmeille ja hallintorakennuksille. Hyökkäyksessä olisi ehkä ollut mahdollista saavuttaa vielä enemmän tuhoa aikaan, mikäli Royal Air Forcen hävittäjä ei olisi hyökännyt HMAS "Sydneyn" lähettämän tulenjohtokoneen kimppuun. Tulenjohtokone joutui tekemään pakkolaskun Mersa Matruhin lentotukikohtaan. Toisaalta "Lorraine" avasi tulen Royal Air Forcen Gloster Gladiatoreja vastaan. Taistelualueella ei havaittu vihollisen lentotoimintaa.


title: Operaatio MD3

text: Operaation kanssa samaan aikaan hyökkäsi Royal Air Forcen Bristol Blenheimit Tobrukin satamaan. Lentäjien ilmoituksen mukaan hyökkäyksessä syttyi yksi satamassa ollut alus tuleen.


title: Operaatio MD3

text:
Kyrenaikan rannikolla oli kaksi laivasto-osastoa:
Kumpikaan laivasto-osastoista ei kohdannut vihollista ja ne palasivat 21. kesäkuuta iltapäivällä Aleksandriaan.


title: Jalkamylly

text: Jalkamylly (tunnetaan myös nimillä "Härkinmylly" tai "hierinmylly") oli aina 1900-luvun alkuun asti suosituin vesimyllyn tyyppi, jossa kiilauslaite oli ihmisen jalan muotoinen. Kiilauslaitteella pystyttiin säätämään jauhojen karkeutta. Jalkamyllyllä pystyttiin tuottamaan 5-6 tynnyriä viljaa vuorokaudessa. Jalkamyllyjä käytettiin jauhojen jauhamisen ohella luu- ja ruutijauhojen tekemiseen, pellavamyllynä sekä nuuskatupakan valmistamiseen. Jalkamyllyt korvasi ratasmyllyt.


title: Sotilas (shakki)

text: Sotilaat ovat shakkipelissä heikoimpia ja useimmissa nappulasarjoissa pienikokoisimpia nappuloita. Pelin alussa kummallakin pelaajalla on kahdeksan sotilasta, puolet kaikista nappuloista. Niitä sanotaan joskus myös "talonpojiksi" tai "moukiksi". Kaikkia muita nappuloita paitsi sotilaita kutsutaan yhteisellä nimellä "upseereiksi".


title: Sotilas (shakki)

text: Pelin alussa kummankin pelaajan sotilaat sijoitetaan pelaajasta katsottuna toisen rivin kaikkiin ruutuihin. Näin ollen valkoiset sotilaat sijoitetaan ruutuihin a2, b2, c2, d2, e2, f2, g2 ja h2, mustat ruutuihin a7, b7, c7, d7, e7, f7, g7 ja h7.


title: Sotilas (shakki)

text: Eri sotilaita nimitetään sen mukaan, millä linjalla ne ovat, jolloin puhutaan esimerkiksi valkoisen f-sotilaasta tai mustan b-sotilaasta. Toisinaan niitä nimitetään myös sen mukaan, minkä nappulan edessä ne ovat pelin alkaessa, jolloin esimerkiksi a- ja h-sotilaita sanotaan tornisotilaiksi, d-sotilasta kuningatarsotilaaksi ja e-sotilasta kuningassotilaaksi.


title: Sotilas (shakki)

text: Muista nappuloista poiketen sotilas siirtyy ainoastaan eteenpäin, ei koskaan taaksepäin. Se voi siirtyä yhden ruudun verran eteenpäin sillä linjalla, jossa se on, edellyttäen, että ruutu, johon se siirtyy, on tyhjä. Siitä ruudusta, jossa sotilas on pelin alkaessa, se voi siirtyä kaksikin ruutua eteenpäin edellyttäen, että sekä välissä oleva ruutu että se ruutu, johon se siirtyy, ovat tyhjiä.


title: Sotilas (shakki)

text: Muista shakkinappuloista poiketen sotilas etenee lyödessään toisin kuin muutoin. Lyödessään se siirtyy yhden askelen verran etuviistoon sellaiseen ruutuun, jossa on vastapelaajan nappula, joka tällöin poistetaan pelistä.


title: Sotilas (shakki)

text: Ohestalyönti (, ”ohimennen”) on sotilaan poikkeuksellinen siirto. Sen voi tehdä silloin, kun vastapelaaja on siirtänyt sotilasta lähtöasemastaan kerralla kahden ruudun verran eteenpäin ja oma sotilas on sen ruudun vieressä samalla rivillä, johon vastapelaajan sotilas tällöin siirtyy.


title: Sotilas (shakki)

text: Ohestalyönti suoritetaan ikään kuin lyötävä vastapelaajan sotilas olisikin siirtynyt vain yhden ruudun verran eteenpäin. Tällöin oma sotilas siirretään etuviistoon siihen ruutuun, jonka vastapelaajan sotilas sivuutti, ja tämä sotilas poistetaan pelistä. Ohestalyönnin saa suorittaa vain välittömästi tätä vastapelaajan sotilassiirtoa seuraavalla siirrolla. Jos sitä ei silloin suoriteta, ei sitä voi enää myöhemmin tehdä.


title: Sotilas (shakki)

text: Jos sotilas pääsee pelin aikana etenemään pelilaudan vastakkaiselle reunalle saakka (valkoinen sotilas riville 8 tai musta riville 1), se "korotetaan" joksikin muuksi nappulaksi. Tällöin sotilas poistetaan pelistä ja sen tilalle samaan ruutuun asetetaan pelaajan valinnan mukaan uusi kuningatar, torni, lähetti tai ratsu. Kuninkaaksi sotilasta ei kuitenkaan voi korottaa. Korotus suoritetaan osana sotilaan siirtoa, ennen vastapelaajan seuraavaa siirtoa. Korottunut nappula vaikuttaa heti ja korotus on tehtävä sotilaan edettyä – sotilasta siis ei saa jättää sotilaaksi.


title: Sotilas (shakki)

text: Useimmiten sotilas korotetaan tällöin kuningattareksi. Poikkeuksellisesti saattaa joskus olla edullisempaa korottaa se ratsuksi, jos sillä voi saman tien uhata kahta vastapelaajan nappulaa, tai loppupelissä torniksi, koska pelattaessa yksinäistä kuningasta vastaan kahdella kuningattarella saattaa patti olla vaikeasti vältettävissä. Joskus sotilaan korottaminen kuningattareksi saattaa välittömästikin aiheuttaa patin, jolta vältytään, jos se korotetaan torniksi.


title: Sotilas (shakki)

text: Sotilaan korottaminen ei edellytä, että se nappula, joksi sotilas korotetaan, on lyöty. Teoriassa pelaajalla voisi olla jopa kymmenen ratsua, lähettiä tai tornia taikka yhdeksän kuningatarta. Käytännössä näin tuskin koskaan tapahtuu, mutta vuonna 1927 shakin maailmanmestarien José Raúl Capablancan ja Aleksandr Alehinin ottelussa molemmilla oli kaksi kuningatarta samanaikaisesti. Koska kaupoissa myytävissä shakkinappulasarjoissa kuitenkin yleensä on vain yksi kuningatar ja muistakin nappuloita vain sen verran kuin niitä on pelin alussa, merkitään toinen kuningatar käytännössä tavallisimmin ylösalaisin käännetyllä tornilla, tai jos molemmat tornit ovat vielä pelissä, jollakin muulla helposti saatavilla olevalla esineellä. Esimerkiksi shakkikerhoissa kuningatar voidaan myös ottaa toisesta nappulasarjasta, joka ei samaan aikaan ole käytössä. Tietokoneshakissa tästä ei aiheudu ongelmia, vaan korottamalla saatu kuningatar on samannäköinen kuin alkuperäinenkin, vaikka niitä olisi useampia.


title: Sotilas (shakki)

text: Pelin luonne määräytyy usein suurimmalta osaltaan sotilaiden sijainnista pelilaudalla, sotilasasemasta. Jos jokin muu nappula on epäedullisella paikalla, sen voi usein vielä saada siirretyksi parempaan paikkaan, kun taas epäedulliselle paikalle siirrettyä sotilasta ei voi palauttaa entiseen asemaansa. Huonosti sijoittunut sotilas on usein muiden omien nappuloiden kannalta pahasti tiellä, kun taas edullisella paikalla oleva sotilas voi tehokkaasti rajoittaa vastapelaajan nappuloiden liikettä.


title: Sotilas (shakki)

text: Peli aloitetaan tavallisimmin siirtämällä keskimmäisiä, joko d- tai e-sotilasta kaksi askelta eteenpäin. Tämä siirto avaa lähetille tai e-sotilaan siirto myös kuningattarelle pääsyn pelin keskustaan.


title: Sotilas (shakki)

text: Koska sotilaat lyövät etuviistoon ja niiden eteneminen suoraan voi olla estetty, pelaajien sotilaat muodostavat usein kahden tai useamman sotilaan ketjuja, joissa yksi sotilas suojaa toista. Yllä olevassa kaaviossa valkoiset d- ja e-sotilaat muodostavat tällaisen ketjun. Sitä vastoin eristettynä oleva sotilas on yleensä heikko.


title: Sotilas (shakki)

text: Kun sotilas on lyönyt jonkin vastapelaajan nappulan, samalla pelaajalla on usein kaksi sotilasta samalla linjalla. Tällaista asetelmaa sanotaan "kaksoissotilaaksi". Tällöin ne ovat yleensä merkittävästi heikompia kuin eri riveillä sijaitessaan, koska ne eivät voi suojata toisiaan ja niistä edempänä oleva estää taempana olevalta etenemästä.


title: Sotilas (shakki)

text: Varsinkin keskipelissä kuninkaan edessä olevilla sotilailla on tärkeä tehtävä kuninkaan suojaamisessa. Jos pelaaja on tehnyt lyhyen tornituksen, muodostavat kuninkaan edessä ruuduissa f2, g2 ja h2 tai f7, g7 ja h7 olevat kuninkaalle varsin tehokkaan suojan eikä niitä yleensä kannata siirtää. Jos kuitenkin tornitukseen osallistunut torni siirretään myöhemmin keskelle pelilautaa, on vaarana, että vastapelaaja tekee ns. "alarivin matin" siirtämällä oman kuningattarensa tai torninsa reunariville. Tämän välttämiseksi kannattaa usein h-sotilasta siirtää yksi askel eteenpäin, ruutuun h3 tai h7.


title: Sotilas (shakki)

text: Vapaasotilas on sotilas, jonka edessä ei samalla tai viereisellä rivillä ole vastapelaajan sotilasta. Tällöin vastapelaajan sotilaat eivät ole esteenä sen edetessä kohti korottumisruutua. Tällaisilla sotilailla on keski- ja loppupelissä erityisen suuri merkitys, ja usein pelin ratkaiseekin se, onnistuuko pelaaja viemään sen viimeiselle riville saakka ilman, että vastapelaaja saa sen lyödyksi jollakin muulla nappulalla.


title: Sotilas (shakki)

text: Sotilaat kuuluivat oleellisesti nykyisen kaltaisina jo shakkipelin varhaisimpiin itämaisiin versioihin kuten chaturangaan. Pelin varhaisimmista versioista lähtien ne ovat liikkuneet suoraan eteenpäin ja lyöneet etuviistoon. Nykyisestä poiketen ne eivät kuitenkaan voineet alkuasemastaankaan siirtyä kerralla kahta ruutua eteenpäin.


title: Sotilas (shakki)

text: Euroopassa shakkinappuloiden siirtosääntöihin tehtiin 1400- ja 1500-luvuilla eräitä muutoksia, joista useimmat jäivät pysyviksi. Sotilaiden siirtomahdollisuuksia lisättiin sallimalla sen siirto alkuasemastaan kaksi ruutua eteenpäin sekä samalla ohestalyönti.


title: Huoneentaulu

text: Huoneentaulu oli liite Martti Lutherin Vähässä katekismuksessa, jossa oli Raamatun ohjeista perheenjäsenten ja yhteiskunnan eri ryhmien velvollisuuksista toisiaan kohtaan. Tähän sisältyy siis kolmisäätyoppi. Joka suomalaisen piti tietää, mitä tässä painotettiin kinkereissä.


title: Asianosaisseuraanto

text: Asianosaisseuraanto tarkoittaa asianosaisen vaihtumista oikeudenkäynnin kuluessa. Tällöin henkilön tilalle tulee oikeudenkäynnin ulkopuolinen henkilö, joka saa saman aseman kuin alkuperäinen asianosainen. Yleensä niin tapahtuu, kun asianosainen kuolee, ja hänen oikeudenomistajansa haluavat jatkaa oikeudenkäyntiä uusina asianosaisina.


title: Asianosaisseuraanto

text: Riita-asiassa seuraannon vaikutus oikeudenkäyntiin riippuu siitä, onko kyse kantajasta vai vastaajasta. Kantajapuolella tehdyn esineen tai oikeuden luovutuksen jälkeen uusi henkilö voi ryhtyä kantajaksi esittämättä uutta kannetta. Tällöin ei tarvita alkuperäisen kantajan eikä vastaajan suostumusta, mutta alkuperäisen henkilön tekemät prosessitoimet velvoittavat uutta kantajaa. Vastaajapuolella tapahtuvan asianosaisseuraannon toteuttaminen vaatii aina kantajan suostumuksen, mutta alkuperäisen vastaajan lupaa ei tarvita. Sivuväliintulijaksi voi uusi vastaaja päästä siinäkin tapauksessa, ettei kantaja suostu asianosaisseuraantoon (Oikeudenkäymiskaari 18:8–10).


title: Asianosaisseuraanto

text: Rikosasiassa asianosaisseuraanto on hyvin poikkeuksellista. Syytetyn kuollessa asianosaisseuraanto voi tapahtua vain konfiskaatiovaatimuksen osalta. Tällöin vaatimusta ajetaan syytetyn oikeudenomistajia vastaan, jotta tuomioistuin tuomitsisi menettämisseuraamuksen kuolinpesän varoista (Rikoslaki 8:16.2).


title: Luettelo televisiosarjan Ihmemies MacGyver hahmoista

text: Tämä on luettelo televisiosarjan Ihmemies MacGyver hahmoista. Päähenkilöstä on oma artikkeli.


title: HMS Devonshire (39)

text: HMS Devonshire oli Britannian kuninkaallisen laivaston "County"-luokan raskas risteilijä toisessa maailmansodassa. Alus kuului toiseen tilattuun alaluokkaan London-luokkaan.


title: HMS Devonshire (39)

text: "HMS Devonshire" liitettiin palvelukseen otettaessa Välimeren laivaston 1. Risteilijäviirikköön. Alus palveli tilapäisesti Kiinan asemalla 1932-1933. Toisen maailmansodan sytyttyä alus liitettiin Kotilaivastoon, jonka mukana se osallistui Norjan taisteluihin.


title: HMS Devonshire (39)

text: "HMS Devonshire" oli mukana osastossa, joka hyökkäsi Dakariin elokuussa 1940 (operaatio Menace). Alus tulitti operaation aikana Vichyn Ranskan aluksia sekä rannikkolinnakkeita. Operaation keskeyttämisen jälkeen alus jatkoi Vichyn Ranskan alueiden valvontaa Päiväntasaajan Afrikan rannikolla, sulkien muun muassa Kamerunin ja Gabonin satamat.


title: HMS Devonshire (39)

text: "HMS Devonshire" osallistui saksalaisen kaapparin "Kormoranin" metsästykseen eteläisellä Atlantilla tammikuussa 1941, minkä jälkeen alus palasi Englantiin huollettavaksi. Alus oli telakalla helmikuusta toukokuuhun, minkä jälkeen se liitettiin Kotilaivastoon suojaamaan Jäämeren saattueita. Alus siirrettiin Itäiseen laivastoon syyskuussa.


title: HMS Devonshire (39)

text: "HMS Devonshire" toimi lippulaivana osastossa, joka kaappasi kokonaisen Indokiinaan matkanneen Vichyn Ranskan saattueen 2. marraskuuta Hyväntoivonniemestä itään. Alus pysäytti saksalaisen kaapparin "Atlantiksen" 22. marraskuuta Ascension Islandin pohjoispuolella. Alus oli huollossa Norfolkissa, Yhdysvalloissa tammikuusta maaliskuuhun 1942, minkä jälkeen se palasi Intian valtamerelle, jossa se otti huhtikuussa osaa Madagaskarin valtaukseen (operaatio Ironclad).


title: HMS Devonshire (39)

text: "HMS Devonshire" suojasi ANZACin joukkojenkuljetussaattueita Suezilta Australiaan, kunnes palasi Englantiin telakalle toukokuussa 1943. Alus palasi palvelukseen maaliskuussa 1944. Sodan loppuajan alus palveli Kotilaivastossa ja osallistui muun muassa Norjan rannikolle tehtyjen hyökkäysten suojaamiseen.


title: HMS Devonshire (39)

text: Sodan päätyttyä "HMS Devonshire" muutettiin 1947 koululaivaksi, missä tehtävässä alus palveli, kunnes myytiin romutettavaksi 16. kesäkuuta 1954. Alus saapui romutettavaksi Cashmorelle Newportiin 12. joulukuuta.


title: Emil Kraepelin

text: Emil Kraepelin (15. helmikuuta 1856 Neustrelitz, Mecklenburg-Strelitz − 7. lokakuuta 1926 München, Saksa) oli saksalainen psykiatri. Hän uudisti näkemyksiä esimerkiksi skitsofreniasta sekä Alzheimerin taudista ja häntä pidetään yhtenä nykyaikaisen psykiatrian isistä.


title: Emil Kraepelin

text: 1900-luvun alussa psykiatrisia sairauksia pidettiin fysiologisina rappeutumisilmiöinä, joihin joillakuilla ihmisillä on tavallista voimakkaampi perinnöllinen taipumus. Ulkoiset seikat korkeintaan laukaisevat fysiologisen tapahtumasarjan, joka on varsinainen sairaus. Kraepelin edusti tätä ajattelutapaa, jossa psykiatriset sairaudet olivat perinnöllisiä ja biologisia toimintahäiriöitä.


title: Emil Kraepelin

text: Kraepelin teki ensimmäisiä tieteellisiä tutkimuksia kielilläpuhumisesta tutkiessaan skitsofreniapotilaiden kielellistä käyttäytymistä. Hän yhdisti kielilläpuhumisen skitsofreniaan.


title: Emil Kraepelin

text: Kraepelin pani alulle Heidelbergin yliopiston psykiatrisen sairaalan potilaiden taideteosten kokoelman, jota Hans Prinzhorn myöhemmin laajensi kokoelmaksi, joka nykyisin tunnetaan nimellä "Prinzhornin kokoelma".


title: Emil Kraepelin

text: Kraepelin oli eugeniikan puolestapuhuja.


title: Emil Kraepelin

text: Kraepelin kehitti 1880-luvulla kuvailevan tautiluokitusjärjestelmän, jota käytettiin pitkälle 1900-luvulle nosologioiden pohjana. Luokituksessa ei huomioitu psykodynaamisia tekijöitä, ja siten myöhemmässä vaiheessa sitä täydennettiin.


title: Emil Kraepelin

text: Kraepelinin jälkeen 1970-luvulla syntyi neokraepeliniläisten aloitteesta DSM-III:n kehittely. Neokraepeliniläisiä ei pidetä yhden koulukunnan edustajina eikä tautiluokituksen ainoina kehittäjinä, mutta DMS-III perustuu kuitenkin merkittävästi Kraepelinin luokituksen pohjalle.


title: Hanna Kokko

text: Hanna Maaria Kokko (s. 26. syyskuuta 1971 Helsinki) on suomalainen luonnontieteilijä. Hän työskentelee evoluutioekologian professorina Zürichin yliopistossa.


title: Hanna Kokko

text: Vuonna 2008 Kokko ja Katja Bargum julkaisivat kansantajuisen teoksen "Kutistuva turska ja muita evoluution ihmeitä". He saivat teoksesta tiedonjulkistamisen valtionpalkinnon vuonna 2009.


title: Hanna Kokko

text: 1970-luvulla Kokko asui perheensä kanssa kolme vuotta Heidelbergissä Saksassa. Hänen isänsä työskenteli tutkijana ja äiti kustantamossa. Kokko valmistui ylioppilaaksi Helsingin Saksalaisesta koulusta vuonna 1990 ja diplomi-insinööriksi Teknillisestä korkeakoulusta 1995. Hänen lopputyönsä käsitteli saimaannorppien populaatiodynamiikkaa ja hän valmisteli sen käytännössä Helsingin yliopiston ekologian laitoksella. Kokko sai luvan aloittaa evoluutiobiologisen väitöskirjan teon Helsingin yliopistossa, vaikkei hänellä ollut biologin perustutkintoa. Vuonna 1997 tarkastetun väitöskirjan nimi oli "Evolution of honest sexual displays". Samana vuonna Kokko nimitettiin yliopiston dosentiksi.


title: Hanna Kokko

text: Vuonna 1998 Kokko siirtyi Cambridgen yliopistoon postdoc-tutkijaksi ja vuonna 2000 tutkijaksi Glasgow’n yliopistoon. Vuonna 2001 hän aloitti tutkimustyön muun muassa sinikurkkumalurien parissa Australiassa. Vuonna 2002 hänet valittiin Jyväskylän yliopiston yliassistentiksi ja 2004 Helsingin yliopiston eläinekologian professoriksi. Helsingissä Kokon tutkimusryhmä tutki muun muassa eläinyksilöiden ja ryhmän välisiä vuorovaikutussuhteita. Vuosina 2010–2014 Kokko työskenteli Canberrassa sijaitsevan Australian kansallisen yliopiston evoluutiobiologian professorina.


title: Hanna Kokko

text: Kokko on julkaissut toista sataa tieteellistä artikkelia kansainvälisissä sarjoissa sekä englanninkielisen oppikirjan, "Modelling for Field Biologists and Other Interesting People", matemaattisesta mallintamisesta biologiassa. Kokko toimi Suomen Biologian Seura Vanamo ry.:n puheenjohtajana 2008–09.


title: Hanna Kokko

text: Kokko sai vuonna 2016 Suomen Kulttuurirahaston 30 000 euron arvoisen palkinnon merkittävästä kulttuuriteosta.


title: HMS Sussex (96)

text: HMS Sussex oli Britannian kuninkaallisen laivaston "County"-luokan raskas risteilijä toisessa maailmansodassa. Alus kuului toiseen tilattuun alaluokkaan London-luokkaan.


title: HMS Sussex (96)

text: "HMS Sussex" siirrettiin 1934 Välimereltä Australiaan, josta se palasi Välimerelle 1936. Toisen maailmansodan syttymisen jälkeen alus muodosti yhdessä "HMS Shropshiren" kanssa Force H:n Etelä-Atlantilla tehtävänään muun muassa Saksan laivaston risteilijän "Admiral Graf Speen" etsiminen. Alus pysäytti 2. joulukuuta saarronmurtaja "Watussin".


title: HMS Sussex (96)

text: Alus palasi Kotilaivastoon ja otti osaa Norjan taisteluihin palattuaan huollosta 25. toukokuuta. Alus siirrettiin taisteluiden jälkeen huollettavaksi Glasgowiin. Telakalla olleeseen alukseen osui lentopommi 18. syyskuuta vastaisena yönä 1940. Osuma aiheutti aluksella suuren tulipalon, irrotti perän aluksen vajotessa kyljelleen pohjaan. "HMS Sussex" kykeni palaamaan palvelukseen vasta elokuussa 1942. Telakalla olon aikana alukselta poistettiin puolentuuman konekiväärit. Aluksen yksiputkiset nelituumaiset korvattiin neljällä kaksiputkisella, kahdella kahdeksanputkisella kaksinaulaisella ja kymmenellä yksiputkisella 20 millimetrin ilmatorjuntatykillä. Alukselle asennettiin myös tutkat 273, 281, 282 ja 285.


title: HMS Sussex (96)

text: "HMS Sussex" palveli palvelukseen palattuaan Atlantilla, jossa se etsi saksalaisia saarronmurtajia. Alus pysäytti 20. helmikuuta 1943 saksalaisen "Hohenfriedburgin" Cape Finisterren vesillä ja saman aikaisesti kykeni juuri ja juuri väistämään "U-264" laukaisemat torpedot.


title: HMS Sussex (96)

text: "HMS Sussex" oli telakalla huollossa palaten palvelukseen joulukuussa 1943. Huollon jälkeen aluksen 20 millimetrin aseiden lukumäärä oli 22 putkea. Aluksen lentokoneen tarvitsemat järjestelmät poistettiin. Seuraavan kerran alus palasi suuresta huollosta kesäkuussa 1944. Huollossa alukselta poistettiin torpedoputket, X-torni ja 15 yksiputkista 20 millimetrin ilmatorjuntatykkiä. Poistetut aseet korvattiin neljällä kahdeksanputkisella kaksinaulaisella ja neljällä kaksiputkisella 20 millimetrin ilmatorjuntatykillä. Samalla aluksen tutkajärjestelmät modernisoitiin.


title: HMS Sussex (96)

text: Tämän jälkeen alus siirrettiin Itäiseen laivastoon. Japanin antautumisen jälkeen alus suojasi operaatioita Hollannin Itä-Intiassa, kunnes palasi kotivesille.


title: HMS Sussex (96)

text: "HMS Sussex" poistettiin palveluksesta 1949 ja siirrettiin 3. tammikuuta 1950 BISCOlle. Alus saapui 23. helmikuuta Arnott Youngille Dalmuiriin romutettavaksi.


title: Populaatiodynamiikka

text: Populaatiodynamiikka tarkoittaa tietyllä alueella elävien ja kasvavien yksilöiden muodostaman populaation eli kannan koon ja tiheyden sekä sisäisen rakenteen muuttumista tilan ja ajan suhteen, sekä näihin kaikkiin vaikuttavia tekijöitä.


title: Populaatiodynamiikka

text: Sisäiseen rakenteeseen kuuluvat esimerkiksi sukupuoli- ja ikärakenne. Populaatioon vaikuttavia tekijöitä ovat populaatiotiheydestä riippumattomat, esimerkiksi erilaiset luonnonkatastrofit, tai tiheydestä riippuvaisia, kuten ravinnon jakautuminen tai ylikansoitetussa yhteisössä leviävät taudit.


title: HMS Dorsetshire (40)

text: HMS Dorsetshire oli Britannian kuninkaallisen laivaston "County"-luokan raskas risteilijä toisessa maailmansodassa. Alus kuului kolmanteen tilattuun alaluokkaan Norfolk-luokkaan.


title: HMS Dorsetshire (40)

text: "HMS Dorsetshire" palveli Atlantin ja Kotilaivastossa 1930 - 1933, minkä jälkeen alus siirrettiin Afrikan-asemalle, josta se palasi Englantiin huollettavaksi vuoden vaihteessa 1935-1936.


title: HMS Dorsetshire (40)

text: "HMS Dorsetshire" liitettiin palvelukseen palatessaan 5. Risteilijäviirikköön Kiinan asemalle ja oli siellä toisen maailmansodan syttymiseen saakka. Saksalaisten kaappareiden ilmaantuminen maailman merille aiheutti aluksen siirron Ceylonille, missä alus yhdessä "HMS Hermeksen" ja "HMS Cornwallin" kanssa muodosti Force I:n tehtävänään saksalaisen "Admiral Graf Speen" löytäminen.


title: HMS Dorsetshire (40)

text: "HMS Dorsetshire" sai käskyn vuoden lopulla käskyn siirtyä La Plata -joen suulle. Alus saapui käsketylle paikalle 12. joulukuuta avustamaan taistelulaivan saartoa. Alus jäi valvomaan merenkulkua ja etsimään saksalaisia saarronmurtajia Etelä-Atlantille. Alus pysäytti helmikuussa 1940 saksalaisen "Wakaman" Rion edustalla.


title: HMS Dorsetshire (40)

text: "HMS Dorsetshire" siirtyi kesän kuluessa Freetownin alueelle, jossa se osallistui operaatioihin Vichyn Ranskan hallintoa ja laivastoa vastaan. Alus muun muassa varjosti taistelulaiva "Richelieutä" ja osallistui heinäkuussa hyökkäykseen Dakarin (operaatio Menace).


title: HMS Dorsetshire (40)

text: "HMS Dorsetshire" palasi Intian valtamerelle tukemaan marraskuussa Italian Somalimaan taisteluita tulittamalla maissa olevia kohteita. Kuitenkin saksalaisen risteilijän "Admiral Scheerin" ilmaantuminen vuoden lopulla Etelä-Atlantille pakotti aluksen siirtymään Afrikan länsirannikolle ja joulukuussa alus oli jälleen Freetownissa.


title: HMS Dorsetshire (40)

text:
"HMS Dorsetshire" sai tehtäväkseen toukokuussa 1941 suojata Sierra Leonesta Englantiin purjehtinutta saattuetta SL74, kun se kesken kaiken määrättiin osallistumaan saksalaisen taistelulaivan "Bismarckin" etsintään ja tuhoamiseen. Tämän jälkeen alus palasi Freetowniin suojaamaan kauppamerenkulkua alueella. Kaappariuhan kohotessa alus myös suojasi saattueita kerran jopa Bombayhin asti. Alus pysäytti 1. joulukuuta 19414 St. Helenan länsipuolella kaappareiden huoltolaivan "Pythonin" ja samassa yhteydessä selvisi sukellusvene "UA":n laukaisemista torpedoista.
Japanin liittyessä sotaan "HMS Dorsetshire" määrättiin palaamaan Intian valtamerelle komentajanaan kommodori Augustus Agar, joka oli vuonna 1919 komentanut moottoritorpedoveneitä Suomenlahdella. Maaliskuussa 1942 risteilijä oli huollettavana Colombossa. Huolto kuitenkin keskeytettiin, kun saatiin kuun lopulla tieto japanilaisen tukialus-osaston lähestymisestä. Alus purjehti yhdessä "HMS Cornwallin" kanssa Itäiseen laivastoon Malediiveille, mutta japanilaiset tukialuskoneet yllättivät risteilijät ja upottivat ne 5. huhtikuuta 1942 Malediiveilta kaakkoon.


title: Pääsolu

text: Pääsolulla tarkoitetaan mahan kudosopissa maharauhasen solua, joka erittää pepsiinin esiastetta pepsinogeeniä. Vatsan suolahaposta johtuvan matalan pH:n myötävaikutuksesta jo aktivoitunut pepsiini pilkkoo pepsinogeenin pepsiiniksi. Pepsiini pilkkoo proteiineja aloittaen niiden ruoansulatuksen, joka jatkuu suolistossa. Pepsinogeenin lisäksi pääsolut erittävät heikkoa lipaasia eli rasvoja pilkkovaa entsyymiä.


title: Pääsolu

text: Pääsolut ovat tyypillisiä proteiinia erittäviä soluja. Hematoksyliini-eosiinivärjäyksessä niiden tyven puoleisen soluliman runsas karkea solulimakalvosto värjää solun tyviosan basofiilisesti purppuranvioletiksi, mistä kyseiset solut onkin helpohkoa tunnistaa. Solulimassa on maharauhasen ontelon puolella tsymogeenirakkuloiksi kutsuttuja eriterakkuloita, joiden proteiinisisältö värjää pääsolujen kärjenpuoleisen soluliman eosinofiilisesti siniseksi. Joskus kudosnäytteen käsittely saattaa tuhota eriterakkulat, jolloin sinisyys voi olla heikkoa tai olematonta.


title: Sometimes

text: Sometimes on Britney Spearsin toinen single albumilta "…Baby One More Time".


title: Geoffrey A. Parker

text: Geoffrey Alan Parker FRS (s. 24. toukokuuta 1944) on brittiläinen biologi, joka on erikoistunut evoluutiobiologiaan.


title: Geoffrey A. Parker

text: Parker kävi Lymmin oppikoulua Lymmissä Cheshiressä. Hän valmistui Bristolin yliopistosta 1965 ja väitteli filosofian tohtoriksi samassa laitoksessa 1969. Hänen väitöskirjansa käsitteli kultalantakärpäsen ("Scatophaga stercoraria") lisääntymiskäyttäytymistä ja sukupuolivalintaa ("The reproductive behaviour and the nature of sexual selection in Scatophaga stercoraria L.").


title: Geoffrey A. Parker

text: Parker havaitsi lantakärpäskoiraiden parittelevan useiden naaraiden kanssa, samoin kuin naaraiden parittelevan useiden koiraiden kanssa. Hän loi käsitteen siittiökilpailu, joka tarkoittaa koiraiden pyrkimystä siittää mahdollisimman paljon omia jälkeläisiä ja pyrkiä näin levittämään omia geenejään mahdollimman paljon. Naaraan osalta siittiökilpailu varmistaa hedelmöityksen ja edesauttaa geneettisen monimuotoisuuden lisääntymistä.


title: Geoffrey A. Parker

text: Vuonna 1969 Parker siirtyi Liverpoolin yliopistoon, jonka biologian professorina hän on toiminut vuodesta 1989 alkaen. 10. kesäkuuta 1997 Parker toimi Hanna Kokon vastaväittäjänä tämän väitöstilaisuudessa Helsingin yliopistossa. Parker on Royal Societyn jäsen.


title: Abdulrahman Al-Shoaibi

text: Abdulrahman "Abdu" Al-Shoaibi (; s. 10. joulukuuta 1980 Saudi Arabia), tunnetaan myös nimellä Abdul Rahman Al Shoaibi, on entinen saudiarabialainen jalkapalloilija, joka muistetaan luultavasti parhaiten dramaattisesta kohtauksesta, jonka hän sai kesken jalkapallo-ottelun.


title: Abdulrahman Al-Shoaibi

text: Al-Raedin ja Hajer Al-Shaibin välisessä ottelussa 20. lokakuuta 2005 Abdulrahmanin takaraivoon tai niskaan osunut vastapelaajan potku aiheutti hänelle erittäin rajuja kouristuksia. Hänet saatettiin kentältä ja vietiin sairaalaan. Hänen huhuttiin kuolleen tai joutuneen kuoleman enkelin hallitsemaksi. Tosiasiassa hän kuitenkin pelasi jo seuraavassa Hajerin ottelussa Dhamkia vastaan. Abdulrahman on myös tämän jälkeen pelannut Tunisiassa. Vahvistamattomien tietojen mukaan hän on saanut myöhemmin toisen kohtauksen hotellihuoneessaan.


title: MC (Stepan albumi)

text: MC on rap-artisti Stepan ensimmäinen studioalbumi. Se julkaistiin Joku Roti Recordsin kautta 27. helmikuuta 2008. Vinyyliversio albumista julkaistiin 28. toukokuuta 2008.


title: MC (Stepan albumi)

text: Albumi nousi ilmestymisviikollaan (10/2008) sijalle 40. Suomen virallisella albumilistalla. Viikko jäi albumin ainoaksi listalla. Levyn kansi on kunnianosoitus Stepaa inspiroineelle raplegenda Too Shortille. Albumin kansi onkin samankaltainen, kuin Too Shortin "Born to Mack" -albumin kansi. Kappaleesta "Vapaapäivä" on julkaistu musiikkivideo. Hip hop -sivusto Redrum-187 julkaisi kappaleen "Ongelmii" ilmaisladattavaksi sivustollaan helmikuussa 2008.


title: Erzgebirge Aue

text: FC Erzgebirge Aue on Auessa sijaitseva jalkapalloseura, joka pelasi 2008–2010 3. Ligassa. Tästä se nousi 2010 2. Bundesliigaan, jossa se on sen jälkeen yhtä kautta lukuun ottamatta pelannut. Seura sijaitsee kaupungissa, jossa on 18 000 asukasta, ja se on yksi entisistä Itä-Saksan alueella pelanneista joukkueista.


title: Erzgebirge Aue

text: Seura perustettiin vuonna 1945 nimellä "SG Aue", mutta jo vuonna 1948 nimeksi vaihdettiin "BSG Pneumatik Aue". Vuoden päästä nimi vaihdettiin uudelleen. Tällä kertaa nimeksi vaihdettiin "Zentra Wismut Aue". 1951 nimeksi vaihdettiin vielä "SC Wismut Aue".


title: Erzgebirge Aue

text: Joukkue pelasi DDR-Oberligaa vuodesta 1951 lähtien aina vuoteen 1990 saakka. Se voitti sarjan kolmesti vuosina 1956, 1957 ja 1959. FDGB-Pokalin seura voitti vuonna 1955.


title: Erzgebirge Aue

text: Seura on pelannut 2. Bundesliigassa viisi kautta vuosina 2003–2008 ja nousi sinne jälleen vuonna 2010. Paras sijoitus 2. Bundesliigassa on viides. Saksan jälleenyhdistymisen jälkeen joukkue on voittanut Regionalliga Nordin vuonna 2003 ja Saksien Cupin kolmesti vuosina 2000, 2001 ja 2002.


title: Jari Niemelä (biologi)

text: Jari Kalevi Niemelä (s. 26. joulukuuta 1957 Vaasa) on Helsingin yliopiston bio- ja ympäristötieteiden laitoksen professori. Hän on yliopiston rehtori viisivuotiskauden 2018–2023 elokuusta alkaen.


title: Jari Niemelä (biologi)

text: Niemelä on Helsingin yliopiston kaupunkiekologian professori ja vuodesta 2004 biotieteellisen tiedekunnan dekaani. Hän on kaupunkiekologian lisäksi erityisesti kiinnostunut metsäluonnon monimuotoisuudesta ja trooppisesta ekologiasta.


title: Jari Niemelä (biologi)

text: Niemelä opiskeli Uumajan yliopistossa biologiaa ja väitteli tohtoriksi 1988 Helsingin yliopistosta. Väitöskirjan aiheena olivat Ahvenanmaan kovakuoriaiset. Hän työskenteli tutkijana Kanadan Edmontonissa, josta palasi Helsingin yliopiston eläintieteen laitokselle.


title: Jari Niemelä (biologi)

text: Niemelä on WWF Suomen hallituksen puheenjohtaja. Hän on ollut kirjojen "Urban ecology Patterns, processes and applications" (2011) ja "Ihminen ja ekologia" (Gaudeamus 2011) päätoimittaja.


title: Jari Niemelä (biologi)

text: Helsingin yliopiston hallitus valitsi Niemelän, huhtikuussa 2018 yliopiston rehtoriksi viisivuotiskaudelle 2018─2023. Hänen toimikautensa alkoi 1. elokuuta 2018. Niemelä on Helsingin yliopiston 138. rehtori.


title: Paras käsikirjoitus komediasarjassa (Primetime Emmy)

text: Paras käsikirjoitus komediasarjassa on yksi Primetime Emmy -palkintojen palkintokategorioista.


title: HMS Norfolk (78)

text: HMS Norfolk oli Britannian kuninkaallisen laivaston "County"-luokan raskas risteilijä toisessa maailmansodassa. Alus kuului kolmanteen tilattuun alaluokkaan Norfolk-luokkaan.


title: HMS Norfolk (78)

text: "HMS Norfolk" palveli Atlantin ja Kotilaivastossa 1930-1932, jolloin alus siirrettiin telakalle huoltoon. Huollossa alukselle asennettiin katapultti tiedustelukoneen käytön helpottamiseksi. Alus palasi palvelukseen Amerikan ja Länsi-Intian asemalle vuoden 1934 loppuun. Alus palveli Itä-Intian asemalla 1935-1939, kunnes palasi Englantiin telakalle 1939. Aluksen nelituumaiset Mk V ja yksiputkiset kaksinaulaiset ilmatorjuntatykit korvattiin 1937 neljällä kaksiputkisella nelituumaisella Mk XVI ja kahdella kahdeksanputkisella kaksinaulaisella ilmatorjuntatykillä.


title: HMS Norfolk (78)

text: Toisen maailmansodan alkaessa "HMS Norfolk" oli edelleen telakalla. Alus palasi palvelukseen 6. syyskuuta ja liitettiin Kotilaivaston 18. Risteilijäviirikköön Tanskan salmen valvontaan. Joulukuun alussa "HMS Norfolk" liitettiin yhdessä "HMS Suffolkin" kanssa perustettavaan 1. Risteilijäviirikköön "HMS Berwickin" palattua Länsi-Intian asemalta ja "HMS Devonshiren" Välimereltä. Viirikkö palveli Pohjois-Atlantilla Kotilaivaston alaisuudessa.


title: HMS Norfolk (78)

text: "HMS Norfolkiin" osui 15. maaliskuuta 1940 Scapa Flowssa ankkurissa ollessa lentopommi, jonka seurauksena alus siirrettiin Clydeen telakalle korjattavaksi. Alus palasi palvelukseen kesäkuussa.


title: HMS Norfolk (78)

text: "HMS Norfolk" lähetettiin joulukuussa 1940 Etelä-Atlantille merireittien suojaksi. Alus liitettiin osaksi Force K:ta, jonka kotisatamana oli Freetown. Alus osallistui muun muassa Saksan laivaston "Admiral Scheerin" metsästykseen ja tammikuussa 1941 kaappari "Kormoranin" etsimiseen. Alus suojasi helmikuussa joukkojenkuljetussaattueita.


title: HMS Norfolk (78)

text: "HMS Norfolk" palasi toukokuussa Islannin vesille ja partioi Tanskan salmessa muun muassa taistelulaiva "Bismarckin" metsästyksen aikana. Alus oli paikalla, kun saksalainen taistelulaiva upposi seurattuaan alusta aina Tanskan salmesta alkaen parhaansa mukaan. "HMS Norfolk" ampui taistelussa 527 kahdeksan tuuman kranaattia ja laukaisi kahdeksan torpedoa. Alus oli huollettavana heinäkuusta syyskuuhun, minkä jälkeen se suojasi sodan loppuajan Jäämeren saattueita osana Kotilaivastoa. Huollon aikana alukselta poistettiin puolentuuman konekiväärit ja alukseen asennettiin kuusi yksiputkista 20 millimetrin ilmatorjuntatykkiä sekä tutkat 273, 281, 284 ja 285.


title: HMS Norfolk (78)

text: Alukselle asennettiin lokakuussa 1942 kolme yksiputkista 20 millimetrin ilmatorjuntatykkiä sekä toinen tutka 273.


title: HMS Norfolk (78)

text: "HMS Norfolk" oli mukana, kun Kotilaivasto yllätti joulukuussa 1943 Nordkapin meritaistelussa saksalaisen taisteluristeilijä "Scharnhorstin". Taistelussa "HMS Norfolkiin" osui kaksi 11 tuuman kranaattia, joista toinen läpäisi X-tornin jalustan läpäisten koko aluksen räjähtämättä ja toinen läpäisi aluksen kyljen räjähtäen alemmalla kannella. Vaurioiden korjaamiseen liitettiin modernisointi ja siten alus palasi palvelukseen Kotilaivastoon vasta marraskuussa 1944. Alus osallistui Norjan rannikon iskuihin 1945.


title: HMS Norfolk (78)

text: Modernisoinnin yhteydessä alukselta poistettiin lentokoneen tarvitsemat rakenteet ja asennettiin yhdeksän yksiputkista 20 millimetrin ilmatorjuntatykkiä. Kuitenkin 20 millimetrin tykkejä oli aluksella huhtikuussa 1944 viisitoista kappaletta. Tärkeimpinä muutoksina modernisoinnissa oli X-tornin, kahden kahdeksanputkisen kaksinaulaisen, kahden yksiputkisen 20 millimetrin ilmatorjuntatykin sekä osan tutkavarustuksesta poistaminen. Poistetut aseet ja järjestelmät korvattiin yhdellätoista kaksiputkisella moottorilla varustetulla 20 millimetrin sekä kuudella neliputkisella kahdennaulan ilmatorjuntatykillä. Yksiputkisten 20 millimetrin tykkien lukumäärä vähennettiin kymmeneen. Aluksen tutkajärjestelmä modernisoitiin.


title: HMS Norfolk (78)

text: Kymmenen yksiputkista 20 millimetrin ilmatorjuntatykkiä vaihdettiin syyskuussa 1945 vastaavaan määrään 40 millimetrin Bofors ilmatorjuntatykkejä.


title: HMS Norfolk (78)

text: "HMS Norfolk" siirrettiin 3. tammikuuta 1950 BISCOlle ja se saapui 19. helmikuuta Cashmorelle Newportiin romutettavaksi.


title: The Carnival

text: The Carnival on suomalainen Kajaanista käsin toimiva vuonna 1999 perustettu punk-yhtye, jonka musiikissa on kuultavissa myös metallisia elementtejä.


title: Naisten 25 metrin urheilupistooli ammunnan maailmancupin finaalissa 2008

text: Naisten 25 m urheilupistooli ammuttiin 3. marraskuuta. Kilpailun voitti Saksan Munkhbayar Dorjsuren tuloksella 793.1 (590+203.1).


text: Ennen olympialaisten alkua voimassa olleet maailmanennätykset:


title: Huolestuttavia merkkejä

text: Huolestuttavia merkkejä on rap-yhtye Memmy Possen toinen studioalbumi. Albumin julkaisi Monsp Records ja se julkaistiin 11. kesäkuuta 2004. Se julkistiin CD:n lisäksi vinyylinä.


title: Molekyyligastronomia

text: Molekyyligastronomia on ruoanvalmistuksen ymmärtämistä luonnontieteellisesti: sana molekyyli viittaa kemiaan ja fysiikkaan, ja gastronomia hyvään ruokaan ja siihen liittyvään nautintoon. Molekyyligastronomia mahdollistaa ruoanlaiton ilmiöiden tarkastelemisen konseptuaalisesti eli ruoanlaittoon liittyvällä tavalla kemian ja fysiikan keinolla. Molekyyligastronomian tutkimuskohteita ovat esimerkiksi ainesosien muuttuminen ruoanvalmistuksessa ja ruoanvalmistukseen liittyvät sosiaaliset, taiteelliset ja tekniset näkökohdat.


title: Molekyyligastronomia

text: Molekyyligastronomiaa ovat tehneet tunnetuksi maailman parhaiksi valitut ravintolat Fat Duck ja el Bulli. Molekyyligastronomian avulla voidaan myös tutkia tavallisen arkiruoan valmistusta tietopohjaisesti.


title: Molekyyligastronomia

text: Molekyyligastronomia-termin lanseerasivat vuonna 1988 unkarilainen fyysikko Nicholas Kurti ja ranskalainen kemisti Hervé This. Heidän tavoitteenaan oli yhdistää ruoan tutkimus yhdeksi tieteenalaksi, jonka tuloksia ymmärtävät tiedemiesten lisäksi myös keittiömestarit ja kotikokit.


title: Molekyyligastronomia

text: Ennen molekyyligastronomian keksimistä ruokaa oli tutkittu turvallisuuden, mikrobiologian, säilytyksen, kemian ja fysiikan näkökannalta, mutta tutkimus keskittyi pääasiassa ruoan teolliseen tuotantoon. Molekyyligastronomia oli ensimmäinen formaali tieteellinen koulukunta, joka tutki tavallisen ruoanlaiton prosesseja.


title: Molekyyligastronomia

text: Hervé Thisin mukaan molekyyligastronomian tärkeimmät päämäärät ovat ruoanlaiton mekanismien ja ruoan synnyttämän nautinnon tutkiminen etenkin fysiikan ja kemian keinoilla seuraavilla kolmella alueella:


title: Molekyyligastronomia

text: Molekyyligastronomian avulla on kehitetty useita uusia ruokalajeja kuten suklaachantilly, 65 asteen lämpötilassa valmistettu kananmuna ja mikroaaltouunissa valmistettava molekyyliankka. Molekyyligastronomiasta on noussut myös useita kulinaarisia trendejä kuten avantgardistinen keittiö, dekonstruktivismi ja Note-by-note cooking.


title: Molekyyligastronomia

text: Molekyyligastronomia on Suomessa verrattain uusi ilmiö. Molekyyligastronomian tutkimus käynnistyi Turun yliopistossa vuonna 2007. Tutkimuksesta vastaa professori Anu Hopia. Molekyyligastronomian oppeja hyödynnetään myös ravintoloissa, muun muassa helsinkiläisessä Chez Dominiquessa. Suomessa toimii myös molekyyligastronomiaan erikoistunut konsultointiyritys Stimulus Consulting.


title: Molekyyligastronomia

text: Molekyyligastronomian tutkimuskohteita ovat mm:


title: Branislav Ivanović

text: Branislav Ivanović () (s. 22. helmikuuta 1984 Sremska Mitrovica, Jugoslavia) on serbialainen jalkapalloilija. Hän edustaa venäläistä Pietarin Zenitiä. Hän on pelipaikaltaan puolustaja, mutta pystyy pelaamaan myös puolustavana keskikenttäpelaajana.


title: Branislav Ivanović

text: Pelattuaan kolme vuotta kotimaansa liigoissa, Ivanović siirtyi tammikuussa 2006 Lokomotiv Moskovaan. Hän nousi välittömästi joukkueen avauskokoonpanoon ja pelasi loppujen lopuksi kauden aikana 28 ottelua ja teki niissä kaksi maalia. Toinen kausi sujui samoissa merkeissä kuin ensimmäinenkin ja hän kuului joukkueensa luottopelaajistoon. Kauden aikana Lokomotiv voitti Venäjän Cupin.


title: Branislav Ivanović

text: 15. tammikuuta 2008 Ivanović siirtyi Chelseaan yhdeksällä miljoonalla punnalla. Hän solmi Chelsean kanssa kolme-ja-puolivuotisen sopimuksen ja sai pelipaidan numerokseen 2. Hän teki ensiesiintymisensä valioliigassa 5. lokakuuta 2008 kotiottelussa Aston Villaa vastaan. 8. huhtikuuta Mestarien liigan puolivälierissä Liverpoolia vastaan käydyssä vierasottelussa Ivanovic iski Chelsean ensin 38. minuutilla tasoihin Florent Maloudan antamasta kulmasta, ja sitten toisella puoliajalla johtoon Frank Lampardin kulmasta. Chelsea voitti ottelun lopulta 3-1 saaden täten tärkeän vierasvoiton. Nämä maalit olivat Ivanovicille henkilökohtaisestikin merkittäviä, sillä ne olivat hänen ensimmäiset Chelseassa ja Mestarien liigassa.


title: Branislav Ivanović

text: Vuonna 2017 Ivanović palasi Venäjälle, tällä kertaa pietarilaisseura Zenitiin.


title: Branislav Ivanović

text: Ivanović teki ensiesiintymisensä Serbia ja Montenegron maajoukkueessa 8. kesäkuuta 2005 ystävyysottelussa Italiaa vastaan. Ensimmäisen maalinsa maajoukkueessa hän teki 12. syyskuuta 2007 vierasottelussa Portugalia vastaan. Maali tuli tärkeään paikkaan, sillä Serbia oli ottelussa häviöllä 1–0 ja se oli vuoden 2008 EM-kilpailuiden karsintaottelu.


title: Jan Fischer

text: Jan Fischer (s. 2. tammikuuta 1951 Prahassa) on tšekkiläinen tilastotieteilijä, joka toimi Tšekin pääministerinä 9. huhtikuuta 2009 – 28. kesäkuuta 2010. Hän johti virkamieshallitusta, jonka oli tarkoitus hoitaa maan asioita syksyllä 2009 järjestettäviin parlamenttivaaleihin saakka. Perustuslaillisten kiistojen vuoksi vaalit järjestettiin kuitenkin vasta vaalikauden päättyessä toukokuussa 2010.


title: Jan Fischer

text: Fischer valmistui 1974 Prahan kauppakorkeakoulusta. Hän oli Tšekkoslovakian kommunistisen puolueen jäsen 1980–1989. Fischer aloitti pian valmistumisensa jälkeen uransa maan tilastokeskuksessa, jonka varajohtaja hän oli 1990–1992. Tšekin tilastokeskuksen varajohtaja hän oli 1993–2000. Tilastokeskuksen johtajaksi hänet nimitettiin 2003.


title: Jan Fischer

text: Fischer on toista kertaa naimisissa ja kolmen lapsen isä.


title: Jan Fischer

text: Mirek Topolánekin hallituksen kaaduttua luottamuslauseäänestyksessä 24. maaliskuuta 2009 Jan Fischer sai 9. huhtikuuta tehtäväkseen koota virkamieshallituksen, joka johtaisi maata seuraaviin vaaleihin saakka. Fischerin hallitus vannoi virkavalansa 8. toukokuuta 2009. Fischeristä tuli samalla myös Euroopan unionin neuvoston puheenjohtaja kesäkuun loppuun saakka, koska neuvoston kiertävä puheenjohtajuus oli alkuvuoden 2009 Tšekillä.


title: Jan Fischer

text: Suostuessaan pääministeriksi Fischer ilmoitti, että hän ei aio jatkaa politiikassa vaalien jälkeen, vaan palaa tilastokeskuksen johtajaksi. Alun perin maassa piti järjestää ennenaikaiset vaalit lokakuussa 2009, mutta perustuslaillisten kiistojen vuoksi vaalit pidettiin ajallaan vaalikauden päättyessä toukokuun 2010 lopussa.


title: Jan Fischer

text: Huolimatta väliaikaisesta asemastaan Fischeristä tuli varsin suosittu. Toukokuussa 2010 julkaistun mielipidemittauksen mukaan 89 prosentilla kansalaisista oli hänestä positiivinen kuva.


title: Jari Perälä

text: Jari Kalervo Perälä (s. 21. huhtikuuta 1965 Olofström, Ruotsi) on entinen suomalainen yleisurheilun moniottelija.


title: Jari Perälä

text:
Perälä voitti vuonna 1990 seitsenottelussa sisäratojen Suomen-mestaruuden tuloksella 5203 pistettä. Samana vuonna hän teki kymmenottelussa tuloksen 7192 pistettä ja sijoittui Kalevan kisoissa neljänneksi tuloksella 7122 pistettä.
Vuonna 1991 hän saavutti sisäradoilla seitsenottelun SM-pronssia tuloksella 5140 pistettä ja ulkoradoilla kymmenottelun SM-pronssia tuloksella 7040 pistettä.


title: Jari Perälä

text: Seuratasolla Jari Perälä edusti Varkauden Kenttä-Veikkoja. Hänen valmentajansa oli Asko Härkönen.


title: Jari Perälä

text: Myöhemmin Perälä on tehnyt merkittävän uran myyntialalla.


title: Wilson Gonzalez Ochsenknecht

text:
Wilson Gonzales Ochsenknecht (s. 18. maaliskuuta 1990) on saksalainen näyttelijä ja laulaja.
Hänellä on pikkuveli Jimi Blue Ochsenknecht ja pikkusisko Cheyenne Ochsenknecht (s. 13. tammikuuta 2000).
Wilson on urheilun ystävä ja harrastaa jalkapalloa, vuoristopyöräilyä, luistelua, lumilautailua, mikroautolla ajoa ja snorklausta.


title: Wilson Gonzalez Ochsenknecht

text:
Wilson on näytellyt mm. elokuvissa: Die Wilden Kerle (Pähkähullu Futisjengi) (Marlon) 1-4 ja
Gangs (Chris). Hän on julkaissut yhden albumin: Cookies 25. toukokuuta 2008.


title: Japani kesäolympialaisissa 1936

text: Japani osallistui Berliinin kesäolympialaisiin 1936 saavuttaen urheilulajeissa 18 mitalia, joista kuusi oli kultaisia, neljä hopeisia ja kahdeksan pronssisia. Kisojen mitalitilastossa Japani sijoittui kahdeksannelle sijalle.


title: Japani kesäolympialaisissa 1936

text: Myös muutamia korealaisia kilpaili näissä olympialaisissa Japanin lipun alla, sillä Japani oli miehittänyt Koreaa vuodesta 1910 lähtien. Japanin hävittyä toisessa maailmansodassa se vetäytyi miehittämiltään alueilta. Näin ollen Korea osallistui seuraaviin, Lontoon vuoden 1948 olympialaisiin omana joukkueenaan. Japania taasen ei kutsuttu Lontooseen, ja maa kilpailikin seuraavan kerran kesäolympialaisissa vasta vuonna 1952 Helsingissä.


title: Grandiosa

text: Grandiosa on pakastepizza, jota Suomessa markkinoi Orkla Foods Finland. Grandiosa-sarjaan kuuluu Grandiosa Big One -pannupizzoja, erilaisia kiviuunipizzoja sekä välipalapizzoja.


title: Grandiosa

text: Grandiosan suosituinta pakastepizzaa "Superiore for Meat Lovers"ia myydään noin miljoona kappaletta vuodessa.


title: Street Tape vol. 2

text: Street Tape vol. 2 "Homma etenee!!!" (tai pelkkä Street Tape vol. 2) DJPP:n mixtape vuodelta 2008. Sen julkaisi Lihi Records.


title: Street Tape vol. 2

text: Albumin kokonaispituus on vain 79 minuuttia, ja suurin osa kappaleista ovat DJPP:n tekemiä taustoja eri artisteille. Esim. mixtapen kappale "Möi möi möi" on DJPP:n ja Edu Kehäkettusen "Hyvän olon konsultit" -albumin "Pestään pyykkiä" kappaleen tausta. Mixtapen kappale "Foetida" on taas Asan "Foetida-Pro Promon" "Idän kolme tietäjää" -kappaleen biitti ja "The Hammer of the Gods" Asan "Foetida-Pro Promo 2:n" "PR=propagandaa" -kappaleen biitti.


title: Solar Fragment

text: Solar Fragment on saksalainen metallimusiikkia soittava yhtye, joka perustettiin vuonna 2004. Tyyliltään yhtyeen musiikki on yhdistelmä powermetallia sekä melodic metallia. Yhtye sai levytyssopimuksen Sleaszy Rider Recordsilta vuonna 2007. Yhtyeen kappaleita voi myös pelata JamLegend-pelissä.


title: Peter Honess

text: Peter Honess (s. 1945 Englanti, Iso-Britannia) on brittiläinen elokuvaleikkaaja. Hän on ollut ehdolla parhaan leikkauksen Oscar-palkintoon elokuvasta "L.A. Confidential" (1997). Hän on leikannut myös elokuvan "Harry Potter ja salaisuuksien kammio" (2002).


title: Sinitöyhtönärhi

text: Sinitöyhtönärhi ("Cyanocitta cristata") on pohjoisamerikkalainen töyhtönärhien sukuun kuuluva varpuslintu.


title: Sinitöyhtönärhi

text: Linnun pituus on 22–30 cm ja paino 70–100 grammaa. Höyhenpuku on kaksivärinen: linnun alapuoli ja naama ovat valkoiset tai vaaleanharmaat ja selkäpuoli, päälaki, siivet ja pyrstö siniset. Sukupuolet ovat samanvärisiä, mutta koiras on kooltaan hieman suurempi.


title: Sinitöyhtönärhi

text: Vanhin rengastettu sinitöyhtönärhi eli 17,5-vuotiaaksi. Vankeudessa pidetty naaras eli 26 vuotta ja kolme kuukautta vanhaksi.


title: Sinitöyhtönärhi

text: Sinitöyhtönärhi elää Pohjois-Amerikassa Yhdysvaltojen itä- ja keskiosissa aina Floridassa ja Texasin itäosissa asti sekä Kanadan etelä- ja itäosissa. Lajin esiintymisalueen laajuus on 6,7 miljoonaa neliökilometriä ja maailmanpopulaation koko on noin 22 miljoonaa yksilöä.


title: Sinitöyhtönärhi

text: Sinitöyhtönärhet asuvat valoisissa sekametsissä, puistoissa ja istutusmetsiköissä, myös ihmisasutuksen liepeillä.


title: Sinitöyhtönärhi

text: Sinitöyhtönärhet muodostavat yleensä elinikäisen parisuhteen. Ne lisääntyvät pohjoisilla alueilla kerran kesässä, etelässä kahdesti, ja rakentavat risuista löyhän pesärakennelman puuhun tai pensaaseen. Naaras munii 3–6 munaa, keskimäärin 4,5. Pääosin naaras hautoo noin 17 päivää, ja koiras käy ruokkimassa sitä haudonnan aikana. Poikasia hoitavat molemmat vanhemmat. Poikaset jättävät pesän 17–21 päivän ikäisinä ja itsenäistyvät pari kuukautta myöhemmin. Sinitöyhtönärhi saavuttaa sukukypsyyden yksivuotiaana.


title: Sinitöyhtönärhi

text: Sinitöyhtönärhi on kaikkiruokainen lintu, jolle kelpaavat siemenet, hedelmät, marjat, hyönteiset ja muut selkärangattomat, sammakot, linnunpoikaset ja munat sekä jätteet. Se kaivaa syksyisin maahan ruokavarastoja talven varalle.


title: Backlash (2009)

text: Backlash (2009) oli pay-per-view (PPV) showpainitapahtuma, jonka tuotti World Wrestling Entertainment (WWE). Seitsemän ottelun painitapahtuma pidettiin 26. huhtikuuta 2009 Dunkin' Donuts Centerissä Yhdysvalloissa . Tapahtuman musiikkiesityksestä vastasi "The Veer Union" noin 8 300 katsojan edessä.


title: Backlash (2009)

text: Vuoden 2009 Backlash oli järjestyksessä 11. ja se jäi viimeiseksi Backlash-tapahtumaksi. Painijoita oli kaikista kolmesta suuresta WWE-liitosta (Raw, SmackDown ja ECW)


title: Backlash (2009)

text: Tapahtuman päätapahtumana oli "Last man standing" taistelu raskaansarjan mestaruusvyöstä Edgen ja John Cenan välillä.


title: James Harris

text: James "Kamala" Harris (28. toukokuuta 1950) on entinen yhdysvaltalainen painija, joka on nykyisin (2009) laulaja. Harris on työskennellyt uransa varrella WWE:eessä sekä WCW:eessä ja kuorma-autonkuljettajana.


title: James Harris

text: Harris varttui Senatobiassa, Mississippissä, missä hänen vanhempansa omistivat huonekaluliikkeen. Harrisin tunnettu esikuva painissa oli ugandalainen kannibaali, jolla oli maalattu pää.


title: James Harris

text: Harrisin liityttyä World Wrestling Federationiin hän otteli Jake Robertsin kanssa. Tämän aikana kävi ilmi, että Harris pelkäsi käärmeitä, sillä Jake "The Snake" Robertsilla oli joka ottelussa käärme säkissään. Sen jälkeen hän on myös otellut monia tunnettuja painijoita, muiden muassa Hulk Hogania ja The Undertakeria vastaan. Harrisin viimeinen esiintyminen oli Umagaa vastaan WWE Rawissa, jonka Harris hävisi. Harris on myös maininnut pienestä palkastaan: Summerslamissa 1992 Harris otteli Takeria vastaan ja sanoi saaneensa palkkaa 13 000 dollaria, kun taas Taker olisi saanut 500 000 dollaria.


title: Lassi Tuovi

text: Lassi Tuovi (s. 31. joulukuuta 1986 Lappeenranta) on suomalainen koripallovalmentaja ja kilpauransa päättänyt koripalloilija. Hän toimii nykyisin seurajoukkuevalmentamisen ohessa Suomen maajoukkueen apuvalmentajana.